Kannada-LLM-Labs/Wikipedia-Kn huggingface dataset:
ಲಕ್ಷ್ಮಣ ರೇಖೆ

ವನವಾಸದಲ್ಲಿರುವ ಸೀತೆಗೆ ಮನೆ ಬಿಟ್ಟು ಹೊರಬರದಂತೆ ಲ‍ಕ್ಷ್ಮಣ ಹಾಕಿರುವ ಗೆರೆಯೇ ಲಕ್ಮಣ ರೇಖೆ.

ಕಾಲ್ಪನಿಕ ಸಂಗತಿಗಳು
ಮಸಾಲೆ ದೋಸೆ

ಮಸಾಲಾ ದೋಸಾ ಅಥವಾ ಮಸಾಲೆ ದೋಸೆ ಎಂಬುದು ಒಂದು ಪ್ರಸಿದ್ಧ ದಕ್ಷಿಣ ಭಾರತದ ಆಹಾರ. ದೋಸೆಯಲ್ಲಿ  ಸ್ವಲ್ಪ ಮಾರ್ಪಾಡು ಮತ್ತು ಇದರ ಉಗಮವು ಮಂಗಳೂರಿನ ತುಳುವರಿಂದ ಆಯಿತು. ಭಾರತದಾದ್ಯಂತ ಉಡುಪಿ ಹೋಟೆಲ್ (ಗಳು) ನವರು ಇದನ್ನು ಜನಪ್ರಿಯಗೊಳಿಸಿದರು.https://www.tripadvisor.in/ShowUserReviews-g737164-d3912326-r326731026-Mitra_Samaj-Udupi_Udupi_District_Karnataka.html ಇದನ್ನು ಅಕ್ಕಿ, ಮಸೂರ, ಆಲೂಗಡ್ಡೆ, ಮೆಂತ್ಯ, ಕರಿಬೇವುಗಳಿಂದ ತಯಾರಿಸಲಾಗುತ್ತದೆ ಮತ್ತು ಚಟ್ನಿ ಮತ್ತು ಸಾಂಬಾರ್ ನಿಂದ ಬಡಿಸಲಾಗುತ್ತದೆ. ದಕ್ಷಿಣ ಭಾರತದಲ್ಲಷ್ಟೇ ಜನಪ್ರಿಯವಾಗಿಲ್ಲದೆ, ಇದು ದೇಶದ ಇತರ ಭಾಗಗಳಲ್ಲಿಯೂ ಮತ್ತು ಸಾಗರೋತ್ತರದಲ್ಲಿಯೂ ಸಹ ಕಾಣಬಹುದು. ದಕ್ಷಿಣ ಭಾರತದಲ್ಲಿ ಮಸಾಲಾ ದೋಸೆಯ ತಯಾರಿ ನಗರದಿಂದ ನಗರಕ್ಕೇ ಬದಲಾಗುತ್ತದೆ.    

ತಮಿಳರ ಮೂಲತಃ ದೋಸೆ ದಪ್ಪ ಮತ್ತು ಮೃದುವಾದದ್ದು. ಈ ದಿನಗಳಲ್ಲಿ ಕುರುಕುರು ಅಥವಾ ಗರಿಯಾದ, ತೆಳುವಾದ ದೋಸೆಗಳು ಪ್ರಸಿದ್ದ ಮತ್ತು ಇದನ್ನು ಮೊದಲು ಕರ್ನಾಟಕದಲ್ಲಿ ಮಾಡಲಾಯಿತು.

ಪೌಷ್ಟಿಕ ಮೌಲ್ಯ

ದೋಸೆ ಪರಿಪೂರ್ಣ ಉಪಹಾರ ಖಾದ್ಯ ಮತ್ತು ರಸ್ತೆ ಆಹಾರವಾಗಿದೆ. ಇದರಲ್ಲಿ  ಕಾರ್ಬೋಹೈಡ್ರೇಟ್ ಹೆಚ್ಚು ಮತ್ತು ಸ್ಯಾಚುರೇಟೆಡ್ ಕೊಬ್ಬು ಅಥವಾ ಯಾವುದೇ  ಸಕ್ಕರೆ ಇಲ್ಲ. ಅದರಲ್ಲಿ ಉದ್ದಿನ ಬೇಳೆ (ವಿಗ್ನೋ ಮುಂಗೋ) ಮತ್ತು ಅಕ್ಕಿಯಂತಹ ಪದಾರ್ಥಗಳನ್ನು ಹೊಂದಿದೆ, ಇದರಲ್ಲಿ ಪ್ರೋಟೀನ್ ಸಮೃದ್ಧವಾಗಿದೆ. ಇದರ ತಯಾರಿಯಲ್ಲಿ ಫರ್ಮೆಂಟೇಶನ್ ಕ್ರಿಯೆ ಒಳಗೊಂಡಿದ್ದು, ಇದು  ವಿಟಮಿನ್ ಸಿ ಮತ್ತು ವಿಟಮಿನ್ ಬಿ ಪ್ರಮಾಣವನ್ನು ಹೆಚ್ಚಿಸುತ್ತದೆ. ದೋಸೆಯು ಹೆಚ್ಚಿನ ಗ್ಲೈಸೆಮಿಕ್ ಸೂಚ್ಯಂಕ ಹೊಂದಿದ್ದು ಮಧುಮೇಹ ಹೊಂದಿರುವವರು ಇದನ್ನು ತಪ್ಪಿಸಬೇಕು. ಇದು ಕಡಿಮೆ ಕ್ಯಾಲೋರಿ ಆದರೆ ಹೆಚ್ಚಿನ ಕೊಬ್ಬು ಹೊಂದಿದೆ.

ತಯಾರಿ 

ಮಸಾಲಾ ದೋಸೆಯು ತುಂಬಿಸಲಾದ ದೋಸೆ. ಇದರಲ್ಲಿ ಎರಡು ಭಾಗಗಳಿವೆ:  ದೋಸೆ ಮತ್ತು ತುಂಬುವುದು. ದೋಸೆಯನ್ನು

ಸಾಮಾನ್ಯವಾಗಿ ಅಕ್ಕಿ ಮತ್ತು ಮಸೂರವನ್ನು ರಾತ್ರಿ ನೀರಿನಲ್ಲಿ ನೆನೆಸಿ ಮತ್ತು ರುಬ್ಬಿ ಹಿಟ್ಟನ್ನು ಮಾಡಲಾಗುತ್ತದೆ. ಹುದುಗಿಸಿದ ಮಿಶ್ರಣವನ್ನು ದೋಸೆಯನ್ನು ಮಾಡಲು ಬಳಸಲಾಗುತ್ತದೆ.http://www.pbs.org/food/recipes/masala-dosa-south-indian-crepes/ ತುಂಬುವುದನ್ನು  ಬೇಯಿಸಲಾದ ಆಲೂಗಡ್ಡೆ ಹಾಗೂ  ಈರುಳ್ಳ್ಳಿಯಿಂದ ಮಾಡಲಾಗುತ್ತದೆ  ಸಾಸಿವೆ ಬೀಜಗಳಿಂದ ಒಗ್ಗರಣೆ  ಮತ್ತು ತುರಿದ ತೆಂಗಿನಕಾಯಿ,  ಕೊತ್ತಂಬರಿ ಮತ್ತು ನಿಂಬೆ ರಸದಿಂದ ಅಲಂಕರಿಸಲಾಗುತ್ತದೆ. 

ಮೈಸೂರು ಮಸಾಲೆ ದೋಸೆಯು ಕೆಂಪು ಚಟ್ನಿ ಹೊಂದಿದ್ದು ಕೆಂಪು ಮೆಣಸು, ಈರುಳ್ಳಿಯಿಂದ ಮಾಡಲಾಗುತ್ತದೆ ಮತ್ತು ಆಲೂಗಡ್ಡೆ ತುಂಬುವ ಮೊದಲು ಬೆಳ್ಳುಳ್ಳಿಯನ್ನು ದೋಸೆಯ ಒಳಗಡೆ ಹಚ್ಚಬೇಕು. 

ಇದನ್ನು  ಸಂಪೂರ್ಣ ಊಟ ಮಾಡಲು, ದೋಸೆ ಹೆಚ್ಚಾಗಿ ತರಕಾರಿಗಳು ಮತ್ತು ಸಾಸ್ ನಿಂದ ತುಂಬಿರುವುದು. ಸಾಮಾನ್ಯವಾಗಿ ಸಸ್ಯಾಹಾರಿ ಪದಾರ್ಥ ದೋಸೆಯೊಂದಿಗೆ  ಬಡಿಸಲಾಗುತ್ತದೆ.

ಪದಾರ್ಥಗಳು
ಅಕ್ಕಿ, ಉದ್ದಿನಬೇಳೆ, ಸಾಸಿವೆ, ಮೆಂತ್ಯ ಬೀಜಗಳು, ಉಪ್ಪು, ಸಸ್ಯಜನ್ಯ ಎಣ್ಣೆ, ಆಲೂಗಡ್ಡೆ, ಈರುಳ್ಳಿ, ಹಸಿರು ಮೆಣಸು, ಕರಿಬೇವಿನ ಸೊಪ್ಪು, ಅರಶಿನ.

ಬದಲಾವಣೆಗಳು

ಮೈಸೂರು ಮಸಾಲೆ ದೋಸೆ, ರವಾ ಮಸಾಲೆ ದೋಸೆ, ಈರುಳ್ಳಿ ಮಸಾಲೆ ದೋಸೆ, ಕಾಗದದ ಮಸಾಲೆ ದೋಸೆ, ಮಿನಿ ಸೋಯಾ ದೋಸೆ, ಪೆಸರಟ್ಟು, ಬೆಣ್ಣೆ ದೋಸೆ.https://www.vegrecipesofindia.com/dosa-recipes/

ಉಲ್ಲೇಖಗಳು

ಆಹಾರ ಪದಾರ್ಥಗಳು
ಮಿರ್ಲೆ ಸಾಹುಕರ್ ಕೊಟೇಗೌಡ

ಮಿರ್ಲೆ ಸಾಹುಕರ್ ಕೊಟೇಗೌಡರು

ಸಾಹುಕಾರ್ ಕೋಟೆಗೌಡರು ಮಿರ್ಲೆ ಅಭಿವೃದ್ಧಿಗೆ ತಮ್ಮದೇ ಆದ ಕೊಡುಗೆ ನೀಡಿದ್ದಾರೆ. ಮಿರ್ಲೆಯಲ್ಲಿರುವ ಸರ್ಕಾರಿ ಆಸ್ಪತ್ರೆಯನ್ನು ೨೮.೮.೧೯೪೧ ರಲ್ಲಿ (ಹೆರಿಗೆ ಆಸ್ಪತ್ರೆಯನ್ನು ಹೊರತುಪಡಿಸಿದಂತೆ) ಮತ್ತು ಶಾರದ ಶೀಶುವಿಹಾರವನ್ನು ದಾನವಾಗಿ ಕಟ್ಟಿಸಿ ಕೊಟ್ಟಿದ್ದರು. ಚುಂಚನಕಟ್ಟೆ ಶ್ರೀ ಕೊದಂಡ ರಾಮ ದೇವಾಲಯದ ಧರ್ಮಧಶೀ೯ಯಾಗಿ ೨೯ ವರ್ಷ (೧೯೨೯-೧೯೫೮) ಸೆವೇಸಲ್ಲಿಸಿದ್ದರು, ಇವರ ಸೇವೆಯನ್ನು ಮನಗಂಡು ಇಂದಿನ ಚುಂಚನಕಟ್ಟೆಯ ಮುಖ್ಯ ವೃತ್ತದಲ್ಲಿರುವ ಬಸವನ ಪ್ರತಿಮೆಯ ಬದಲು ಇವರ ಪುತ್ಥಳಿಯನ್ನು ಪ್ರತಿಷ್ಠಾಪಿಸಲು ತೀರ್ಮಾನವಾಗಿತ್ತು. ಆದರೆ ಅಂದಿನ ಹಲವು ಭಿನ್ನಪರಿಸ್ಥಿತಿಯಲ್ಲಿ ತೀರ್ಮಾನ ಬದಲಿಸಿ ಬಸವನ ಪುತ್ಥಳಿಯನ್ನು ಪ್ರತಿಷ್ಠಾಪಿಸಲಾಯಿತು.ಇಷ್ಟಾದರೂ, ಮೈಸೂರುಸಂಸ್ಥಾನವು ಇವರ ಕಾರ್ಯ ವೈಖರಿ ಮತ್ತು ಸೇವೆಗಳನ್ನು ಗುರ್ತಿಸಿ ಇವರಿಗೆ ಸಾಹುಕರ, ದಾನಶೂರ ಎಂಬ  ಭಿನ್ನಮತಳೆಯನ್ನು ನೀಡಿ ಗೌರವಿಸಿತ್ತು,ಇದರಿಂದಲೇ ಇವರಿಗೆ ಕೋಟೆಗೌಡ ಎಂಬ ಹೆಸರ ಬದಲಾಗಿ ಸಾಹುಕಾರ್ ಕೋಟೆಗೌಡ ಎಂಬ ಹೆಸರು ಇಂದಿಗೂ ಚಾಲ್ತಿಯಲ್ಲಿದೆ.

ಜನ
ಸಂಧ್ಯಾ ಪೈ

ಶ್ರೀಮತಿ ಸಂಧ್ಯಾ ಪೈ ಕನ್ನಡದ ಪತ್ರಿಕೋದ್ಯಮಿ ಹಾಗೂ ಲೇಖಕಿ. ಕರ್ನಾಟಕದ ಜನಪ್ರಿಯ ವಾರಪತ್ರಿಕೆ ತರಂಗ ಸೇರಿದಂತೆ ಮಣಿಪಾಲ್ ಮೀಡಿಯಾ ನೆಟ್ವರ್ಕ್ನ ನಾಲ್ಕು ಮ್ಯಾಗಜೀನ್ ಗಳಿಗೆ ಸಂಪಾದಕಿಯಾಗಿ ಹೆಸರು ಮಾಡಿದವರು. ಹಲವು ಪುಸ್ತಕಗಳನ್ನು ಬರೆದಿದ್ದಾರೆ.

ಸಂಪಾದಕಿಯಾಗಿ

ಈಗ ಅವರು ೪ ಪತ್ರಿಕೆಗಳನ್ನು ನಡೆಸಿಕೊಂಡು ಹೋಗುತ್ತಿದ್ದಾರೆ.

 'ತರಂಗ', ಕನ್ನಡದ ವಾರಪತ್ರಿಕೆಗಳಲ್ಲಿ ಅತಿ ಹೆಚ್ಛಿನ ಪ್ರಸಾರ ಹೊಂದಿದೆ.
 'ತುಷಾರ', ಮಾಸಪತ್ರಿಕೆ. 
 'ರೂಪತಾರ', ಕನ್ನಡ ಚಲನಚಿತ್ರಗಳ ಬಗ್ಗೆ ಮಾಹಿತಿ ನೀಡುವ ತಿಂಗಳ ಪತ್ರಿಕೆ
 'ತುಂತುರು', ಮಕ್ಕಳ ಪಾಕ್ಷಿಕ.

ಕಿರುತೆರೆ ಧಾರವಾಹಿಯ ಸಾಹಿತಿಯಾಗಿ

ಶ್ರೀಮತಿ. ಪೈ ಬರೆದು ನಿರ್ದೇಶಿಸಿದ ಸುಮಾರು ೨೫೨ ಎಪಿಸೋಡ್ ಗಳ 'ಚಂದ್ರಮ' ಈ-ಟಿವಿಯಲ್ಲಿ ಬಿತ್ತರಗೊಂಡಿತು. 
ಮತ್ತೊಂದು ಧಾರಾವಾಹಿ 'ಗುಪ್ತಗಾಮಿನಿ' ೮ ಪ್ರಶಸ್ತಿಗಳನ್ನು ತನ್ನ ತೆಕ್ಕೆಯಲ್ಲಿ ಪಡೆದಿದೆ.

ಇತರ ಆಸಕ್ತಿಗಳು

'ಎಂಬ್ರಾಯ್ಡರಿ', 'ಭಾರತೀಯ ಅಡುಗೆ-ಕಲೆಗಳಲ್ಲಿ ಅತಿ ಆಸಕ್ತರು'. ವೈಚಾರಿಕತೆಯ ಮನೋಭಾವ, ವೈಜ್ಞಾನಿಕ ದೃಷ್ಟಿಕೋನ, ಹಾಗೂ ಹೊಸವಿಚಾರಗಳನ್ನು ಒರೆಹಚ್ಚಿ ತರಂಗ ಪತ್ರಿಕೆಯಲ್ಲಿ 'ಪ್ರಿಯ ಓದುಗ', ಎನ್ನುವ ಶೀರ್ಷಿಕೆಯಲ್ಲಿ ಹಲವಾರು ಲೇಖನಗಳನ್ನು ಬರೆದಿದ್ದಾರೆ. ವೇದಾಂತದಿಂದ 'ಉಪನಿಷದ್','ಭಗವದ್ಗೀತ','ಯೋಗ','ತಂತ್ರ', 'ಜೆನ್' ಬಗ್ಗೆ ಎಲ್ಲಾ ಪ್ರಕಾರದ ಲೇಖನಗಳನ್ನೂ ಪ್ರಕಟಿಸಿದ್ದಾರೆ. ಒಳ್ಳೆಯ ಸಾಮಾಜಿಕ ಕಾರ್ಯಕರ್ತೆಯೆಂದು ಪರಿಚಿತರಾಗಿದ್ದಾರೆ. ಮಹಿಳೆಯರ ಹಿತರಕ್ಷಣೆ ಬಗ್ಗೆ ಕಾಳಜಿಯಿಂದ ಮಣಿಪಾಲ್ ಮಹಿಳಾ ಸಮಾಜ ಅಧ್ಯಕ್ಷೆಯಾಗಿ ಸೇವೆಸಲ್ಲಿಸುತ್ತಿದ್ದಾರೆ.

ಗೌರವ ಡಾಕ್ಟರೇಟ್ ಪದವಿ

ಗುಲ್ಬರ್ಗಾನಗರದಲ್ಲಿ ೩, ಮಾರ್ಚ್, ಭಾನುವಾರ ನಡೆದ ಸನ್.೨೦೧೩ ರ ಸಾಲಿನ, ಕರ್ನಾಟಕ ರಾಜ್ಯ ಮಹಿಳಾ ವಿಶ್ವವಿದ್ಯಾಲಯದ ನಾಲ್ಕನೇ ಘಟಿಕೋತ್ಸವದ ಪದವಿ ಪ್ರದಾನ ಸಮಾರಂಭದಲ್ಲಿ ಗೌರವ ಡಾಕ್ಟರೇಟ್ ಪದವಿಯನ್ನು ನೀಡಿ ಗೌರವಿಸಲಾಯಿತು. ಕುಲಪತಿ ಡಾ.ಮೀನಾ ಚಂದಾವರಕರ್ ಈ ಗೌರವ ಪ್ರದಾನ ಮಾಡಿದರು.

ಕೃತಿಗಳು

ಪ್ರಶಸ್ತಿ ಪುರಸ್ಕಾರಗಳು
 ಪತ್ರಿಕೋದ್ಯಮದಲ್ಲಿ ಅತಿ ಹೆಚ್ಚಿನ ಸಾಧನೆಗಾಗಿ 'ಅತ್ತಿಮಬ್ಬೆ ಪ್ರಶಸ್ತಿ'
 ಸನ್.೨೦೦೩ ರ ವರ್ಷದ ವ್ಯಕ್ತಿ ಅತಿ ಹೆಚ್ಚಿನ ಕಾರ್ಯಕ್ಷೇತ್ರದಲ್ಲಿ ಕೊಡುಗೆ. 
 ಸನ್.೨೦೦೫ ರಲ್ಲಿ, ಶ್ರವಣಬೆಳಗೊಳದ ಭಟ್ಟಾರಿಕ ಚಾರುಕೀರ್ತಿ ಸ್ವಾಮೀಜಿಯವರ ಹಸ್ತದಿಂದ 'ಸಾಧನ ಪ್ರಶಸ್ತಿ'  
 ಸನ್.೨೦೦೬ ರಲ್ಲಿ ಪತ್ರಿಕೋದ್ಯಮದಲ್ಲಿ ಅತ್ಯುತ್ತಮ ಸೇವೆಸಲ್ಲಿಸಿದ 
 ಸನ್.೨೦೦೭ ರಲ್ಲಿ,ಹೊಸನಗರದ ಶ್ರೀ ರಾಮಚಂದ್ರ ಮಠ್ ವತಿಯಿಂದ, 'ಶ್ರೀ ಮಾತಾಪ್ರಶಸ್ತಿ'   
 ಸನ್. ೨೦೧೩ ರಲ್ಲಿ ಪತ್ರಿಕೋದ್ಯಮದಲ್ಲಿನ ಸೇವೆಯನ್ನು ಗಮನಿಸಿ, 'ಗೌರವ ಡಾಕ್ಟರೇಟ್ ಪದವಿ'.
 ಸನ್.೨೦೧೫ ರಲ್ಲಿ ಮುಂಬಯಿನಗರದ 'ಚೆಂಬೂರು ಕರ್ನಾಟಕ ಸಂಘದ ರಾಷ್ಟ್ರೀಯ ಕನ್ನಡ ರತ್ನ ಪ್ರಶಸ್ತಿ' ಪ್ರದಾನ.
'ಆರ್ಯಭಟ್ಟ ಸಾಂಸ್ಕೃತಿಕ ಸಂಸ್ಥೆ'ಯ ವತಿಯಿಂದ ಪ್ರಶಸ್ತಿ.

ಉಲ್ಲೇಖಗಳು
<References / >

 ಕರ್ನಾಟಕದ ಪತ್ರಕರ್ತರು
 ಲೇಖಕಿಯರು
ಪತ್ರಿಕೋದ್ಯಮಿಗಳು
ಪಂಚಪ್ಪ.ಸಿ.ಕಲಬುಗಿ೯

ಪಂಚಪ್ಪ. ಕಲಬುರ್ಗಿಯವರು ಭೀಮಾ ನದಿ ನೀರು ಹೋರಾಟ ಸಮಿತಿಯ ಅಧ್ಯ್ಕಕ್ಶರು.

ಜನ
ಕೂರ್ಮಾವತಾರ (ಚಲನಚಿತ್ರ)

ಕೂರ್ಮಾವತಾರ ಗಿರೀಶ್ ಕಾಸರವಳ್ಳಿ ನಿರ್ದೇಶಿನದ ಕನ್ನಡ ಚಲನಚಿತ್ರ. ಇದು ಅದೇ ಹೆಸರಿನಲ್ಲಿ  ಕುಂ.ವೀರಭದ್ರಪ್ಪ ಅವರು  ಬರೆದ ಕನ್ನಡ ಕಾದಂಬರಿಯನ್ನು  ಆಧರಿಸಿದೆ.

ಕಥಾಹಂದರ
ಕೂರ್ಮಾವತಾರ ಇಲ್ಲಿ ಒಂದು ರೂಪಕ . ಸುರಾಸುರರುಸಮುದ್ರ ಮಂಥನ ಮಾಡುತ್ತಿರುವ ಸಮಯದಲ್ಲಿ, ಕಡೆಗೋಲಾಗಿ ಬಳಸಿದ ಮಂದರ ಪರ್ವತ ಮುಳುಗ ತೊಡಗಿದಾಗ ಮಹಾವಿಷ್ಣು ಕೂರ್ಮದ ಅವತಾರ ತಾಳಿ ಮುಳುಗುತ್ತಿರುವ ವಿಶ್ವವನ್ನು ಎತ್ತಿ ಹಿಡಿಯುತ್ತಾನೆ. ಭೌತಿಕ ಸುಖ ಲೋಲುಪ್ತತೆಯಲ್ಲಿ ಮುಳುಗಿ, ನಮ್ಮ ವ್ಯವಹಾರಗಳಲ್ಲಿ ಭಿನ್ನ ನೈತಿಕ ಮೌಲ್ಯಗಳಿಗೆ ಮಹತ್ವ ಕೊಡುತ್ತಿರುವ ಇಂದಿನ ಕಾಲ ಘಟ್ಟದಲ್ಲಿ ಜಗತ್ತಿಗೊಂದು ಪರ್ಯಾಯ ಮಾದರಿ ಕೊಡಬಲ್ಲ ಗಾಂಧಿವಾದ ಕೂರ್ಮ ಆದೀತೆ ಎಂಬ ಜಿಜ್ನಾಸೆ  ಕಥೆಯ ಅನೇಕ ಆಶಯಗಳಲ್ಲೊಂದು.

ಸಾರಾಂಶ
ನೋಡಲು ಗಾಂಧೀಜಿಯ ಹೋಲಿಕೆ ಇದೆ ಎನ್ನುವ ಏಕ ಮಾತ್ರ ಕಾರಣಕ್ಕೆ ಸರ್ಕಾರಿ ನೌಕರ ಆನಂದ ರಾವ್‌ಗೆ  ಟಿವಿ ಸೀರಿಯಲ್ ನಲ್ಲಿ ಗಾಂಧಿ ಪಾತ್ರ ಮಾಡುವ ಅವಕಾಶ ಸಿಗುತ್ತದೆ. ಅದರಿಂದ ಸಿಗಬಹುದಾದ ಹಣ ಮತ್ತು ಜನಪ್ರಿಯತೆಗೆ ಮರುಳಾದ ರಾಯರ ಮಗ ಹಾಗೂ ಸೊಸೆಯ ಒತ್ತಾಯ ಮಾಡಿದಾಗ ರಾಯರು ಆ ಪಾತ್ರ ಒಪ್ಪಿಕೊಳ್ಳುತ್ತಾರೆ. ಪಾತ್ರಮಾಡುತ್ತಾ ಹೋದಂತೆ ರಾಯರಲ್ಲಿ ಎರಡು ಭಿನ್ನ ರೀತಿಯ ಯಾನ ಆರಂಭವಾಗುತ್ತದೆ. ಗಾಂಧೀಜಿಯ ಬದುಕನ್ನು ಪುನರಾವಲೋಕಿಸುತ್ತಾ ಸಾಗಿದ ರಾಯರಿಗೆ ತನ್ನ ವೈಯಕ್ತಿಕ ಬದುಕಿನಲ್ಲಿ ತಾನು ತನ್ನ ಮೃತ ಪತ್ನಿಯ ಬಗ್ಗೆ ತಳೆದ ಕೆಲವು ನಿರ್ಧಾರಗಳು ಅಮಾನವೀಯವಾಗಿದ್ದವು ಅನ್ನಿಸ ತೊಡಗುತ್ತದೆ. ಹಾಗೆಯೇ ಗಾಂಧೀಜಿ ತಮ್ಮ ಮಗ ಹರಿಲಾಲ್ ಬಗ್ಗೆ ತಳೆದ ನಿಲುವು ಅನಾದರ ಎನ್ನಿಸಿ ತನ್ನ ಮನೆ ಸಂಸಾರದ ಬಗ್ಗೆ ವಿಶೇಷ ಅಕ್ಕರೆ ತೋರ ತೊಡಗುತ್ತಾರೆ. ಸೀರಿಯಲ್ ಜನಪ್ರಿಯವಾಗತೊಡಗಿದಂತೆ ಅವರ ಮಿತ್ರರು ರಾಯರಲ್ಲಿ ಗಾಂಧೀಜಿಯನ್ನು  ಕಾಣ ಬಯಸುತ್ತಾರೆ. ಆದರೆ ಕ್ರಮೇಣ ರಾಯರಿಗೆ ತನ್ನ ಇತಿ ಮಿತಿಗಳೆಲ್ಲಾ ಅರಿವಾಗುತ್ತಾ ಹೋದಂತೆ ಅವರು ಹಲವು ರೀತಿಯ ತಲ್ಲಣಗಳಿಗೆ ಒಳಗಾಗುತ್ತಾ ಸಾಗುತ್ತಾರೆ. ವಿಧುರ ರಾಯರು ಇದಕ್ಕೆ ಉತ್ತರ ಹುಡುಕುತ್ತಾ ಕಸ್ತೂರ್ಬಾ ಪಾತ್ರದ ನಟಿಯ ಸಹಚರ್ಯಕ್ಕೆ ಹಪಹಪಿಸಿದಾಗ ಕಥೆ ಬೇರೊಂದು ತಿರುವು ಪಡೆಯುತ್ತದೆ.

ಹಿರಿಮೆಗಳು
 ರೋಂನಲ್ಲಿ ನಡೆಯಲಿರುವ ಏಷ್ಯನ್ ಚಿತ್ರೋತ್ಸವದಲ್ಲಿ ಪ್ರದರ್ಶನ 
 ಬರ್ಲಿನ್ ನಲ್ಲಿ ನಡೆಯಲಿರುವ ಅಂತಾರಾಷ್ಟ್ರೀಯ ಚಿತ್ರೋತ್ಸವದಲ್ಲಿ ಪ್ರದರ್ಶನ 
 ಮುಂಬಯಿ ಅಂತಾರಾಷ್ಟ್ರೀಯ ಚಿತ್ರೋತ್ಸವದಲ್ಲಿ ಸ್ಪರ್ಧಾತ್ಮಕ ವಿಭಾಗದಲ್ಲಿ ಪಾಲ್ಗೊಳ್ಳುವಿಕೆ
 ಕೆನೆಡಾದ ಟೊರೊಂಟೊದಲ್ಲಿ  ಅಂತಾರಾಷ್ಟ್ರೀಯ ಚಿತ್ರೋತ್ಸವದಲ್ಲಿ ಮಾಸ್ಟರ್ ಫಿಲ್ಮ್ ಮೇಕರ್ ವಿಭಾಗದಲ್ಲಿ ಪ್ರದರ್ಶನ
 ಬ್ರೆಝಿಲ್ ದೇಶದ ರಯೋ ಡಿ ಜನೈರೋ ದಲ್ಲಿ ನಡೆಯಲಿರುವ ಅಂತಾರಾಷ್ಟ್ರೀಯ ಚಿತ್ರೋತ್ಸವದಲ್ಲಿ ಫ಼ೋಕಸ್ ವಿಭಾಗದಲ್ಲಿ   ಪ್ರದರ್ಶನ

ಪ್ರಶಸ್ತಿ
ಇದು  ಕನ್ನಡ ಅತ್ಯುತ್ತಮ ಚಲನಚಿತ್ರಕ್ಕೆ ನೀಡುವ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಯನ್ನು  ಪಡೆದಿದೆ (೨೦೧೧)

ಉಲ್ಲೇಖಗಳು
೧. ೧ 
೨. ೨

2011 ಚಲನಚಿತ್ರಗಳು
ಕನ್ನಡ ಚಲನಚಿತ್ರಗಳು
ಭಾರತೀಯ ಚಲನಚಿತ್ರಗಳು
ವರ್ಷ-೨೦೧೩ ಕನ್ನಡಚಿತ್ರಗಳು
ಸಿ.ಆರ್.ಸತ್ಯ

ತಿರುವನಂತಪುರದಲ್ಲಿರುವ ಇಸ್ರೋದ ಕೇಂದ್ರ ವಿ.ಎಸ್.ಎಸ್.ಸಿ.ವು ದೇಶದ ಹೆಮ್ಮೆಯ ರಾಕೆಟ್^ಗಳನ್ನು ನಿರ್ಮಿಸುತ್ತದೆ.  ಈ ಸಂಸ್ಥೆಯ ಆರಂಭದ ದಿನಗಳಿಂದಲೂ ವಿಜ್ಞಾನಿಯಾಗಿ ಕಾರ್ಯನಿರ್ವಹಿಸಿದ ಸಿ.ಆರ್.ಸತ್ಯ ಅವರು ಸಮ್ಮಿಶ್ರ ವಸ್ತು ಅಂದರೆ ಕಾಂಪಾಸಿಟ್ ಸಾಮಗ್ರಿಯನ್ನು ದೇಶೀಯವಾಗಿ ಉತ್ಪಾದಿಸಿದವರು.  ಅಬ್ದುಲ್ ಕಲಾಮ್ ಅವರ ಮಾರ್ಗದರ್ಶನದಲ್ಲಿ ಈ ವಿಶೇಷ ಸಾಮಗ್ರಿಯ ಸುಲಭ ತಯಾರಿಕೆಯತ್ತ ತೊಡಗಿಕೊಂಡರು.  ವಿ.ಎಸ್.ಎಸ್.ಸಿ.ಯ ತಾಂತ್ರಿಕ ನಿರ್ದೇಶಕರಾಗಿದ್ದ ಸಮಯದಲ್ಲಿ ದೇಶೀಯವಾಗಿ ಅತ್ಯಮೂಲ್ಯ ಎಂಜಿನಿಯರಿಂಗ್ ಸಾಮಗ್ರಿಗಳ ಉತ್ಪಾದನೆಗೆ ನೆರವಾಗಲೆಂದು ಟಾಟಾ ಸಮೂಹದ ಟಾಟಾ ಅಡ್ವಾನ್ಸ್ಡ್ ಮೆಟೀರಿಯಲ್ಸ್ನ ಉಪಾಧ್ಯಕ್ಷರ ಹೊಣೆ ಹೊತ್ತುಕೊಂಡರು.  ಪ್ರಸ್ತುತ ಅದೇ ಕಂಪನಿಗೆ ತಾಂತ್ರಿಕ ಸಲಹೆಗಾರರಾಗಿ ಕೆಲಸ ಮಾಡುತ್ತಿದ್ದಾರೆ.

ಕನ್ನಡದಲ್ಲಿ ಬರಹ ಅದರಲ್ಲೂ ಹಾಸ್ಯ ಬರಹಗಳತ್ತ ಸಿ.ಆರ್.ಸತ್ಯ ಅವರಿಗೆ ವಿಶೇಷ ಒಲವು.  ಆವರ ಅನೇಕ ಹಾಸ್ಯ ಬರಹಗಳ ಸಂಗ್ರಹ, ವ್ಯಕ್ತಿ ಪರಿಚಯಗಳ ಸಂಗ್ರಹ, ವೃತ್ತಿ ಜೀವನದ ಅನುಭವಗಳ ಸಂಗ್ರಹ, ತಾಂತ್ರಿಕ ಲೇಖನಗಳ ಸಂಗ್ರಹ .... ಹೀಗೆ ಅವರ ಅನೇಕ ಕನ್ನಡ ಕೃತಿಗಳು ಪ್ರಕಟಗೊಂಡಿವೆ.  ಯು.ಆರ್.ರಾವ್ ಹಾಗೂ ವಿಕ್ರಮ್ ಸಾರಾಭಾಯ್ ಅವರ ಜೀವನ ಚರಿತ್ರೆಗಳನ್ನೂ ಸಹಾ ಸಿ.ಆರ್.ಸತ್ಯ ರಚಿಸಿದ್ದಾರೆ.  ಅವರ ಹಾಸ್ಯ ಲೇಖನಗಳು ಅಪರಂಜಿ ಮಾಸ ಪತ್ರಿಕೆಯಲ್ಲಿ ತಪ್ಪದೇ ಪ್ರಕಟವಾಗುತ್ತಿವೆ.

ಅಳಿವಿಲ್ಲದ ಸ್ಥಾವರ ಎಂಬ ಅವರ ಪುಸ್ತಕವು ಒಬ್ಬ ಹೊರನಾಡ ಕನ್ನಡಿಗನಾಗಿ, ಕೇರಳದ ಚರಿತ್ರೆ, ನಾಡು, ನುಡಿಗಳಲ್ಲಿ ತಮ್ಮನ್ನು ತೊಡಗಿಸಿಕೊಂಡ ಕೃತಿ.  ಅವರ ಅನ್ವೇಷಣೆಯ ಕೇಂದ್ರ ಬಿಂದುವಾದ ಅನಂತಶಯನದ ಭೌತಿಕ ವೈಭವವನ್ನು ಬಹು ಸ್ವಾರಸ್ಯವಾಗಿ ನಿರೂಪಿಸಿರುವ ಸಿ.ಆರ್.ಸತ್ಯ ಹೆಜ್ಜೆ ಹೆಜ್ಜೆಗೂ ಕೃತಿಯ ಬಗ್ಗೆ ಕುತೂಹಲವನ್ನು ಹೆಚ್ಚಿಸುತ್ತಾರೆ.  ಇದೇ ಪುಸ್ತಕದ ಇಂಗ್ಲಿಷ್ ಆವೃತ್ತಿ Sentinels of Glory ಅನ್ನು ಅಬ್ದುಲ್ ಕಲಾಮ್ ತೀವ್ರವಾಗಿ ಮೆಚ್ಚಿಕೊಂಡಿದ್ದಾರೆ

ಕನ್ನಡದ ವಿಜ್ಞಾನಿಗಳು
 ಸಾಹಿತಿಗಳು
ಹಯಗ್ರೀವ

ಹಯಗ್ರೀವ ಎನ್ನುವುದು ವಿಷ್ಣುವಿನ ಕುದುರೆಮುಖದ ಅವತಾರ.

ಹಯಗ್ರೀವ ಎನ್ನುವುದು ದೇವೀ ಭಾಗವತದ ಪ್ರಕಾರ ವಿಷ್ಣುವಿನ ಹೆಸರುಗಳಲ್ಲೊಂದು. ಒಮ್ಮೆ ವಿಷ್ಣು ಲಕ್ಷ್ಮಿಯೊಂದಿಗೆ ಸರಸವಾಡುತ್ತಿದ್ದಾಗ ಹರಿಯ ಹಾಸ್ಯದಿಂದ ಸಿಟ್ಟಾಗಿ ಲಕ್ಷ್ಮಿ ನಿನ್ನ ತಲೆ ಉರುಳಲಿ ಎಂದು ಶಾಪಕೊಡುತ್ತಾಳೆ. ಮಧುಕೈಟಭರ ಉಪದ್ರವಕ್ಕೀಡಾದ ದೇವತೆಗಳು ನೆರವಿಗಾಗಿ ವಿಷ್ಣುವಿನ ಸನ್ನಿಧಿಗೆ ಬಂದಾಗ ವಿಷ್ಣು ಕ್ಷೀರಸಮುದ್ರದಲ್ಲಿ ಆದಿಶೇಷನ ಮೇಲೆ ಮಲಗಿ ಶಾಙ್ರ್ಗ ಎಂಬ ತನ್ನ ಬಿಲ್ಲನ್ನು ತಲೆದಿಂಬಾಗಿಟ್ಟುಕೊಂಡು ನಿದ್ರಿಸುತ್ತಿದ್ದ. ಅವನನ್ನು ಎಚ್ಚರಿಸುವ ಮಾರ್ಗ ಕಾಣದ ದೇವತೆಗಳು, ಗೆದ್ದಲುಹುಳುಗಳಿಗೆ ಯಜ್ಞದಲ್ಲಿ ಹವಿರ್ಭಾಗ ಕೊಡುವ ಆಸೆ ತೋರಿಸಿ ಅವು ವಿಷ್ಣುವಿನ ದಿಂಬನ್ನಾಗಿ ಮಾಡಿಕೊಂಡ ಶಾಙ್ರ್ಗಧನುಸ್ಸಿನ ಹೆದೆಯನ್ನು ಕತ್ತರಿಸುವಂತೆ ಮಾಡುತ್ತಾರೆ. ಬಿಲ್ಲಿನ ಹೆದೆ ತುಂಡಾದಾಗ ಸಿಡಿದ ಬಿಲ್ಲು ವಿಷ್ಣುವಿನ ತಲೆಯನ್ನು ಹಾರಿಸುತ್ತದೆ. ಬಳಿಕ ದೇವತೆಗಳು ಒಂದು ಕುದುರೆಯ ಮುಖವನ್ನು ತಂದು ವಿಷ್ಣುವಿನ ದೇಹಕ್ಕೆ ಜೋಡಿಸುತ್ತಾರೆ. ಹೀಗೆ ವಿಷ್ಣು ಹಯಗ್ರೀವನಾದ.

ಇದೇ ಹೆಸರಿನ ಮೂವರು ರಾಕ್ಷಸರಿದ್ದಾರೆ. “ದೇವೀಭಾಗವತ”ದ ಪ್ರಕಾರ, ತನ್ನ ಹೆಸರಿನವನಿಂದ ಮಾತ್ರ ತನಗೆ ಮರಣ ಪ್ರಾಪ್ತವಾಗಲಿ ಎಂಬ ವರವನ್ನು ದೇವಿಯಿಂದ ಒಬ್ಬ ರಾಕ್ಷಸ ಪಡೆದ. ಹಯಗ್ರೀವ ಅವತಾರದಲ್ಲಿ ವಿಷ್ಣು ಇವನನ್ನು ಸಂಹರಿಸುತ್ತಾನೆ. “ಮತ್ಸ್ಯ ಪುರಾಣ”ದ ಪ್ರಕಾರ ಇನ್ನೊಬ್ಬ ವೃಕಾ(ತ್ರಾ) ಸುರನ ಪರಿವಾರಕ್ಕೆ ಸೇರಿದ ರಾಕ್ಷಸ. ಹರಿವಂಶದ ಪ್ರಕಾರ, ಇವನು ನರಕಾಸುರನ ಸೇನಾಪತಿ. ಕೃಷ್ಣ ಇವನನ್ನು ಕೊಂದ. ಲಲಿತಾಸಹಸ್ರನಾಮದ ಪ್ರಕಾರ ಅಗಸ್ತ್ಯನಿಗೆ ಲಲಿತಾ ಸಹಸ್ರನಾಮವನ್ನು ಉಪದೇಶಿಸಿದ ಒಬ್ಬ ಮುನಿ ಮತ್ತೊಬ್ಬ . ಇದು ಮಹಾಭಾರತದಲ್ಲಿ ಬರುವ ಒಬ್ಬ ರಾಜನ ಹೆಸರೂ ಹೌದು.

ಗ್ರಂಥಸೂಚಿ
 
 
Devi Bhagawatam

ಬಾಹ್ಯ ಸಂಪರ್ಕಗಳು
Lakshmi Hayagreeva Photo gallery
Sri Viswaroopa Panchamukha Hanuman with Hayagriva as one of the faces

ಹಿಂದೂ ದೇವತೆಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸೂರಜ್ ಶರ್ಮ

'ಸೂರಜ್ ಶರ್ಮ' (ಜ. ಮಾರ್ಚ್ ೨೧, ೧೯೯೩) ಭಾರತೀಯ ಸಂಜಾತ; ಅತಿ ಪ್ರತಿಭಾನ್ವಿತ ಅಭಿನೇತನೆಂದು ಪರಿಗಣಿಸಲ್ಪಟ್ಟಿದ್ದಾನೆ. ಹೊಸದೆಹಲಿಯ ಈ ಹದಿಹರೆಯದ ಯುವಕ, ಸನ್. ೨೦೧೨ ರಲ್ಲಿ ನಿರ್ಮಿಸಲ್ಪಟ್ಟ, 'ಲೈಫ್ ಆಫ್ ಪೈ' ಎಂಬ ಹಾಲಿವುಡ್ ಚಲನಚಿತ್ರದಲ್ಲಿ ಮೊಟ್ಟಮೊದಲು ನಾಯಕನಾಗಿ ಆರಿಸಲ್ಪಟ್ಟು, ಅತ್ಯುತ್ತಮವಾಗಿ ಅಭಿನಯಿಸಿ ವಿಶ್ವದ ಸಿನಿಮಾ ಪ್ರಿಯರ ಮನಸ್ಸನ್ನು ಗೆದ್ದಿದ್ದಾನೆ. ಟೈವಾನ್ ದೇಶದ 'ಆಂಗ್ ಲೀ'ರವರ ಸಮರ್ಥ ನಿರ್ದೇಶನದ, 'ಲೈಫ್ ಆಫ್ ಪೈ ಎಂಬ ಹೆಸರಿನ ಅತಿ ಸುಪ್ರಸಿದ್ಧ ಪುಸ್ತಕದ ಆಧಾರದ ಮೇಲೆ, ಈ ಚಿತ್ರವನ್ನು ಹಾಲಿವುಡ್ ನ ಪ್ರತಿಷ್ಠಿತ ಸ್ಟುಡಿಯೋಗಳಲ್ಲೊಂದಾದ ಟ್ವೆಂಟಿಯತ್ ಸೆಂಚ್ಯುರಿ ಫಾಕ್ಸ್ ಲಾಂಛನದಡಿಯಲ್ಲಿ ನಿರ್ಮಿಸಲಾಯಿತು. ಚಿತ್ರೀಕರಣ ಟೈವಾನ್, ಪಾಂಡಿಚೆರಿ,ಮೊದಲಾದ ಊರುಗಳಲ್ಲಿ ಹಾಗೂ, ವಿಶೇಷ ವಿನ್ಯಾಸಗಳನ್ನು (Special Visuals), ಬೆಂಗಳೂರು ಮತ್ತು ಹೈದರಾಬಾದಿನ ಸ್ಟುಡಿಯೋಗಳಲ್ಲಿ ಅಳವಡಿಸಲಾಯಿತು.

ಪರಿವಾರ ಹಾಗೂ ಬಾಲ್ಯ 
ಹೊಸದೆಹಲಿಯ ನಿವಾಸಿ,'ಸೂರಜ್ ಶರ್ಮ', ಒಂದು ಮಲೆಯಾಳಿ ಕುಟುಂಬದಲ್ಲಿ ಜನಿಸಿದವನು. ತಂದೆ, ಕೇರಳದ 'ಥಲಸ್ಸೇರಿ'ಯಿಂದ ಬಂದು ನೆಲೆಸಿದ 'ಸಾಫ್ಟ್ ವೇರ್ ಇಂಜಿನಿಯರ್'; ತಾಯಿ, 'ಪಾಲಕ್ಕಾಡ್' ನಿಂದ ಬಂದ 'ಎಕೊನಾಮಿಕ್ಸ್' ವಿಶಯದಲ್ಲಿ ಪದವಿಗಳಿಸಿದವರು.'ಸೂರಜ್,' 'ಸರದಾರ್ ಪಟೇಲ್ ವಿದ್ಯಾಲಯದ ಶಾಲೆ'ಯಲ್ಲಿ ಕಲಿಯುತ್ತಿರುವಾಗ, ಅವನಿಗೆ 'ಆಡಿಶನ್' ಕರೆ ಬಂತು. ಶಾಲೆಯಲ್ಲಿ ಒಳ್ಳೆಯ ವಿದ್ಯಾರ್ಥಿಯೆಂಬ ಹೆಸರುಗಳಿಸಿದ ಸೂರಜ್, ಗೆ 'ಲೈಫ್ ಆಫ್ ಪೈ' ಚಲನಚಿತ್ರಕ್ಕೆ,  ಆಡಿಶನ್ ಗೆ ಕರೆ ಬಂದಾಗ ನಟನೆಗೆ ಸಂಬಂಧಪಟ್ಟ ಯಾವ ಅನುಭವವೂ ಅವನಿಗಿರಲಿಲ್ಲ. ಅವನ ತಮ್ಮ, 'ಶ್ರೀ ಹರ್ಶ್ ಶರ್ಮ' ಮೊದಲು ಚುನಾಯಿತನಾಗಿದ್ದ. ಆದರೆ ಅವನ ವಯಸ್ಸು ಬಹಳ ಚಿಕ್ಕದು. ತಮ್ಮನನ್ನು ಜೊತೆಯಲ್ಲಿ ಕರೆತರುತ್ತಿದ್ದ, ೧೬ ವರ್ಷ ವಯಸ್ಸಿನ ಸೂರಜ್ ಶರ್ಮನನ್ನು ನೋಡಿದ 'ಆಂಗ್ ಲೀ' ಅವನ ವ್ಯಕ್ತಿತ್ವಕ್ಕೆ ಬೆರಗಾದರು. ಚಿಕ್ಕಮೈಕಟ್ಟಿನ ದಿಟ್ಟ ಹಾಗೂ, ಧೃಡಮನಸ್ಸಿನ ಯುವಕನ ಆವಶ್ಯಕತೆ ಇತ್ತು. ಸುಮಾರು ೩ ಸಾವಿರ ಜನ ಅಭ್ಯರ್ಥಿಗಳ ಜೊತೆಗೆ ಸ್ಪರ್ಧಿಸಿ ಸೂರಜ್ ಆಯ್ಕೆಯಾದನು.

ಪಾತ್ರಪರಿಚಯ
ಚಲನಚಿತ್ರದಲ್ಲಿ ಬರುವ ನಾಯಕನ ಹೆಸರು,'ಪಿಸೀನ್ ಮಾಲೆಟೋರ್ ಪಟೇಲ್ ಪೈ' ಎಂದು. ಫ್ರಾನ್ಸಿನ ಸ್ವಚ್ಛ ನೀರಿನ ಈಜುಕೊಳದಿಂದಾಗಿ ಬಂದ ಹೆಸರು ಅವನದ್ದು. 'ಪಿಸಿನ್ ಮಾಲೆಟೋರ್ ಪಟೇಲ್'. ಉಳಿಯೋದು ಪೈ. ಆ ಪಾತ್ರಮಾಡಲು ಹಲವು ಬಾರಿ ಕರೆದ ಪ್ರಕ್ರಿಯೆಯಲ್ಲಿ ಸಮರ್ಥವಾಗಿ ಉತ್ತರಕೊಟ್ಟು, ಸೂರಜ್ ಶರ್ಮ, 'ಪೈ ಪಾತ್ರ'ಕ್ಕೆ ಆಯ್ಕೆಯಾದನು. ಅವನ ಕಣ್ಣಿನ ಕಾಂತಿ, ದಿಟ್ಟ, ಮತ್ತು ಮುಘ್ದ ಮುಖಭಾವ, ಪೈ ಪಾತ್ರಕ್ಕೆ ಸರಿಹೊಂದ ಬಹುದಾದ ಭಾವಗಳನ್ನು 'ಆಂಗ್ ಲೀ' ಗುರುತಿಸಿದರು. ಅಭಿನಯದ ಗಂಧವೇ ಇಲ್ಲದ ಯುವಕನಿಗೆ, ಈಜು ಕಲಿಸುವುದರಿಂದ ಮೊದಲುಗೊಂಡು ನಟನೆಯ ಎಲ್ಲಾ ಮಜಲುಗಳನ್ನೂ ಪರಿಚಯಿಸಿ, ಅವನಿಂದ ತಕ್ಕ ಪ್ರತಿಕ್ರಿಯೆ ಪಡೆಯಲು 'ಆಂಗ್ ಲೀ' ಬಹಳ ಶ್ರಮಪಟ್ಟರು. ಅಭಿನಯದ ಅವಧಿ ಮುಗಿದ ಮೇಲೆ, ಸೂರಜ್ ಶರ್ಮ, ಹೊಸ ದೆಹಲಿಯ ಸೇಂಟ್ ಸ್ಟೀಫೆನ್ ಕಾಲೇಜ್ ನ ಫಿಲೋಸೋಫಿ ವಿಭಾಗದಲ್ಲಿ ಕಲಿಯಲು ಬಂದನು. ಮುಂದೆಯೂ ಚಿತ್ರ ನಿರ್ಮಾಣ ಇಲ್ಲವೇ ಅದಕ್ಕೆ ಸಂಬಂಧಪಟ್ಟ ಕೆಲಸಗಳಲ್ಲಿ ತನ್ನನ್ನು ತೊಡಗಿಸಿಕೊಳ್ಳಲು ಇಚ್ಛಿಸುತ್ತಾನೆ. 'ಲೈಫ್ ಆಫ್ ಪೈ' ಚಿತ್ರ ಅವನ ಜೀವನದಲ್ಲಿ ಬಹಳ ಮಹತ್ವದ ಅವಕಾಶವನ್ನು ಒದಗಿಸಿಕೊಟ್ಟಿತು. ಅವನ ಆತ್ಮವಿಶ್ವಾಸವನ್ನು ಬೆಳಗಿಸಿತು.

ಪ್ರಶಸ್ತಿಗಳು ಹಾಗೂ ನಾಮಿನೇಶನ್ ಗಳು

ಉಲ್ಲೇಖಗಳು

ಆಸ್ಕರ್ ಪ್ರಶಸ್ತಿ ವಿಜೇತ
ಹಾಲಿವುಡ್ ನಟ
ಯಾನ್ ಮಾರ್ಟೆಲ್

ಮ್ಯಾನ್ ಬೂಕರ್ ಪ್ರಶಸ್ತಿ ವಿಜೇತ, ಯಾನ್ ಮಾರ್ಟೆಲ್,'(ಜ.ಜೂನ್, ೨೫,೧೯೬೩), ಕೆನಡಾವಾಸಿ, 'ಲೈಫ್ ಆಫ್ ಪೈ' ಕಾದಂಬರಿಯ ಕರ್ತೃ. ಅವರ ತಾಯಿ ನುಡಿ ಫ್ರೆಂಚ್ ಆದರೂ, ಇಂಗ್ಲೀಷ್ ಭಾಷೆಯಲ್ಲೂ ಅಷ್ಟೇ ಸರಾಗವಾಗಿ ಬರೆಯಬಲ್ಲರು. ಫ್ರೆಂಚ್ ಭಾಷೆ ಸಹಜವಾಗಿಯೇ ಅವರ ಹೃದಯಕ್ಕೆ ಹತ್ತಿರವಾದದ್ದು. ಆದರೆ ಇಂಗ್ಲೀಷ್ ನಲ್ಲೂ ಸಾಹಿತ್ಯ ಕೃಷಿ ಮಾಡುತ್ತಿದ್ದಾರೆ. ಹಲವು ಸೂಕ್ಷ್ಮಾತಿಸೂಕ್ಷ್ಮ ವಿಶಯಗಳನ್ನೂ ಸಮರ್ಥವಾಗಿ ವಿವರಿಸಿ ಹೇಳುವ ಶಕ್ತಿ ಪಡೆದಿದ್ದಾರೆ.

ಜನನ ಮತ್ತು ಸಾಹಿತ್ಯ ಕೃಷಿ
ತಂದೆ,ನಿಕೊಲ್ ಪೆರಾನ್ ಮತ್ತು ಎಮಿಲಿ ಮಾರ್ಟೆಲ್ ದಂಪತಿಗಳ ಮಗನಾಗಿ ಸನ್.೧೯೬೩ ರಲ್ಲಿ ಸ್ಪೇನ್ ದೇಶದ 'ಸಲಮೆಂಕ' ಎಂಬ ಊರಿನಲ್ಲಿ ಜನಿಸಿದರು. ಮಾರ್ಟೆಲ್ ಜನಿಸಿದ ಸಮಯದಲ್ಲಿ ಫ್ರೆಂಚ್-ಕೆನೆಡಿಯನ್ ಆಗಿ ಕೆನಡಾದಲ್ಲಿ ವಾಸಿಸುತ್ತಿದ್ದರು. ಕೆನಡ ಸರಕಾರದಲ್ಲಿ ಅವರು 'ಡಿಪ್ಲೊಮೇಟ್' ಆಗಿ ತಮ್ಮ ವೃತ್ತಿಜೀವನ ಆರಂಭಿಸಿದರು. ಮುಂದೆ ತಂದೆಯವರಿಗೆ ವರ್ಗಾವಣೆಯಾದಾಗ, ಕೋಸ್ಟರಿಕ, ಫ್ರಾನ್ಸ್, ಮಿಕ್ಸಿಕೋ, ಮತ್ತು ಕೆನಡಾದಲ್ಲಿ ವಾಸ್ತವ್ಯಮಾಡಬೇಕಾಗಿ ಬಂತು. ಆಂಟೇರಿಯೊ ರಾಜ್ಯದ 'ಪೋರ್ಟ್ ಹಾಪ್' ಎಂಬಲ್ಲಿ' ಟ್ರಿನಿಟಿ ಕಾಲೇಜ್ ಸ್ಕೂಲ್ ನಲ್ಲಿ ಹೈಸ್ಕೂಲ್ ವಿದ್ಯಾಭ್ಯಾಸ ಮಾಡಬೇಕಾಯಿತು. ಮುಂದೆ ಇರಾನ್, ಟರ್ಕಿ, ಮತ್ತು ಇಂಡಿಯದಲ್ಲಿಯೂ ಬಂದಿದ್ದನು. ಆಂಟೇರಿಯೊ ರಾಜ್ಯದ ಪೀಟರ್ ಬಾರೋ ನ ಟ್ರೆಂಟ್ ವಿಶ್ವವಿದ್ಯಾಲಯದಲ್ಲಿ ತತ್ವಶಾಸ್ತ್ರವನ್ನು ಅಭ್ಯಾಸಮಾಡಿದನು. ವಿಶ್ವವಿದ್ಯಾಲಯದಿಂದ ಟ್ರೀ ಪ್ಲಾಂಟರ್, ಡಿಶ್ ವಾಷರ್, ಮತ್ತು ಸೆಕ್ಯುರಿಟಿ ಗಾರ್ಡ್, ಆಗಿ ದುಡಿದರು. ಸುಮಾರು ೨೭ ನೆಯ ವಯಸ್ಸಿನಿಂದ ಅವರು, ಬರೆಯಲು ಆರಂಭಿಸಿದರು. ಮಾರ್ಟೆಲ್ ಸುಮಾರು ೧೩ ತಿಂಗಳು ಭಾರತದಲ್ಲಿ ಕಳೆದರು. ಅಲ್ಲಿ ಮಸೀದಿಗಳು, ಚರ್ಚುಗಳು, ಮತ್ತು ದೇವಾಲಯಗಳನ್ನು ಪ್ರಾಣಿ ಸಂಗ್ರಹಾಲಯಗಳನ್ನು ಹೋಗಿ ಕಂಡು, ೨ ವರ್ಷ ಶಾಸ್ತ್ರಗಳನ್ನು ಅಭ್ಯಾಸಮಾಡಿ, ದೇವಿ-ದೇವತೆಗಳ ಕಥೆಗಳನ್ನು ಓದಿ ತಿಳಿದುಕೊಂಡರು. ಇಂದಿನ ದಿನಗಳಲ್ಲಿ ಅವರು ಕೆನಡಾದ 'ಸಸ್ಕಟೂನ್' ನಲ್ಲ್ಲಿ ವಾಸವಾಗಿದ್ದಾರೆ. ಅವರು ಬರೆದ ಕಥೆಯ ಪುಸ್ತಕ, 'ಸೆವೆನ್ ಸ್ಟೋರೀಸ್' ೧೯೯೩ ರಲ್ಲಿ ಪ್ರಕಟವಾಯಿತು. ಕೆನಡಾದ ಮಾಂಟ್ರಿಯಾಲ್ ನಲ್ಲಿ ವಾಸ್ತವ್ಯ. ಯೋಗ, ಬರವಣಿಗೆ ಮತ್ತು 'ಕೇರ್ ಯುನಿಟ್' ನಲ್ಲಿ ಹೋಗಿ ಸೇವೆ ಮಾಡುತ್ತಾರೆ.

ಪುಸ್ತಕಗಳು
 ಸನ್. ೧೯೯೩ ರಲ್ಲಿ  ಮೊಟ್ಟ ಮೊದಲ ಪುಸ್ತಕ ಪ್ರಕಟವಾಯಿತು. a collection of short stories titled The Facts Behind the Helsinki Roccamatios, 
 ಕಾಯಿಲೆ,
 ಕಥೆ ಹೇಳುವಿಕೆ,
 ೨೦ನೆಯ ಶತಮಾನದ ಯುದ್ಧದ ಇತಿಹಾಸ.
 ಸಂಗೀತ,
 ಎಳೆ ವಯಸ್ಸಿನಲ್ಲೇ ಹೇಗೆ ಸಾಯುತ್ತೇವೆ,
 ವ್ಯಥೆ-ಪ್ರಾಪಂಚಿಕ ಸುಖಗಳನ್ನು ಕಳೆದುಕೊಂಡಾಗಿನ ಮಾನಸಿಕ ಸ್ಥಿತಿ.
 Self, was published in 1996. 
ಈ ಕಾದಂಬರಿಯ ಬಗ್ಗೆ 'ದ ಮಾಂಟ್ರಿಯಲ್ ಗೆಝೆಟ್' ಬರೆಯುತ್ತಾ, superb psychological acute observation on love, attraction and belonging', ಎಂದು ಹೊಗಳಿದ್ದಾರೆ.
 ಸನ್. ೨೦೦೨ ರಲ್ಲಿ ತಮ್ಮ ೨ ನೆಯ ಕಾದಂಬರಿ,'ಲೈಫ್ ಆಫ್ ಪೈ'ಗೆ, 'ಮ್ಯಾನ್ ಬೂಕರ್ ಪ್ರಶಸ್ತಿ'ಗಳಿಸಿದರು. ಸುಮಾರು ೪೦ ದೇಶಗಳಲ್ಲಿ, ೩೦ ಭಾಷೆಗಳಲ್ಲಿ ಈ ಕಾದಂಬರಿ, ಪ್ರಕಟಿಸಲ್ಪಟ್ಟಿದೆ.
 We Ate the Children Last (2004)
 Beatrice and Virgil (2010).

ಪ್ರಶಸ್ತಿ ಸನ್ಮಾನಗಳು 
 Booker Prize 2002 (Life of Pi)
 Hugh MacLennan Prize for Fiction 2001 (Life of Pi)
 Shortlisted for the 2001 Governor General's Literary Award for Fiction (Life of Pi)
 Shortlisted for Chapters/Books in Canada First Novel Award (Self)
 the Journey Prize (Facts Behind the Helsinki Roccamatios)

  

 ಈ ಬರವಣಿಗೆ (ಆಂಗ್ಲಭಾಷಾ) ೦೭/೧೯/೨೦೧೧ ರಲ್ಲಿ ಪರಿಷ್ಕರಿಸಲ್ಪಟ್ಟಿತು.

ಕಾದಂಬರಿಕಾರರು
ಆಂಗ್ ಲೀ

ಚೈನೀಸ್ : 李安; pinyin: Lǐ Ān; (ಜ:ಅಕ್ಟೋಬರ್ ೨೩,೧೯೫೪) 
ಸನ್.೨೦೧೨ ರಲ್ಲಿ,ಅಮೆರಿಕದ 'ಲಾಸ್‌ ಏಂಜಲಿಸ್‌:' ನ,ಲೈಫ್ ಆಫ್ ಪೈಚಲನಚಿತ್ರಕ್ಕಾಗಿ ನಾಲ್ಕು ಆಸ್ಕರ್‌ ಪ್ರಶಸ್ತಿಗಳನ್ನು ಗೆದ್ದ ನಿರ್ದೇಶಕ, ಆಂಗ್‌ ಲೀ ಅವರಿಗೆ ಈಗ ಬಹಳ ಸಂಭ್ರಮ. ಆಸ್ಕರ್‌ ಪ್ರಶಸ್ತಿ ಸಮಾರಂಭದ ಬಳಿಕ ಲ್ಯೂರ್‌ನಲ್ಲಿ ನಡೆದ 'ಟೆಂಟ್ವಿಯತ್‌ ಸೆಂಚುರಿ ಫಾಕ್ಸ್‌ ಎಂಡ್‌ ಫಾಕ್ಸ್‌ ಸರ್ಚ್‌ಲೈಟ್‌ ಪಿಕ್ಚರ್ ಅಕಾಡೆಮಿ ಅವಾರ್ಡ್‌ ನಾಮಿನಿಗಳ ಪಾರ್ಟಿ'ಯಲ್ಲಿ ಆಂಗ್‌ ಲೀ,ಜೊತೆಗೆ, ಎನಿಮೇಶನ್‌ ನಿರ್ದೇಶಕ, 'ಎರಿಕ್‌ ಜಾನ್‌ ಡಿ ಬೋರ್‌', ಭಾರತೀಯ ನಟ, ಸೂರಜ್‌ ಶರ್ಮಾ, ಗೀತರಚನಕಾರ, ಮೈಕೆಲ್‌ ಡಾನಾ, ಮತ್ತು ಸಿನೆಮಾಟೋಗ್ರಾಫ‌ರ್‌, ಕ್ಲಾಡಿಯೋ ಮಿರಾಂಡಾ,ರವರೂ ಜತೆಗೂಡಿದರು. ಆಸ್ಕರ್‌ ಪ್ರಶಸ್ತಿ ವಿಜೇತರಿಗೆ ಇತರ ಪ್ರಶಸ್ತಿಗಳೂ ಬೆನ್ನುಹತ್ತಿಬಂದು ಅವರೆಲ್ಲಾ ಅತಿ ಸಂತೋಷಪಡುತ್ತಿದ್ದಾರೆ.

ಜನನ,ವಿದ್ಯಾಭ್ಯಾಸ, ಮತ್ತು ವೃತ್ತಿಜೀವನ
ಆಂಗ್ ಲೀ (ಜ.ಅಕ್ಟೋಬರ್,೨೩,೧೯೫೪)'ತೈವನೀಸ್ ಅಮೇರಿಕನ್ ಫಿಲ್ಮ್ ನಿರ್ದೆಶಕ','ಪಟ್ಕಥಾ ಲೇಖಕ' ಮತ್ತು' ಚಲನಚಿತ್ರನಿರ್ಮಾಪಕ,' ಈಗಾಗಲೇ ಹಲವಾರು ವೈವಿಧ್ಯಮಯ ಚಿತ್ರಗಳನ್ನು ನಿರ್ದೇಶಿಸಿ,'ಅಂತಾರಾಷ್ಟ್ರೀಯ ವಲಯ'ದಲ್ಲಿ ಜನಪ್ರಿಯರಾಗಿದ್ದಾರೆ.
 'ಸೆನ್ಸ್,ಅಂಡ್ ಸೆನ್ಸಿಬಿಲಿಟಿ',(Sense and Sensibility,(೧೯೯೫)
 'ಕ್ರೌಚಿಂಗ್ ಟೈಗರ್',(Crouching Tiger), 
 'ಹಿಡನ್ ಡ್ರಾಗನ್,(Hidden Dragon,(೨೦೦೦)
 ಅಕ್ಯಾಡೆಮಿ ಪ್ರಶಸ್ತಿ, ಅತ್ಯುತ್ತಮ ವಿದೇಶಿ ಚಿತ್ರ,ಮತ್ತು ಇದೇ ತರಹ ಪ್ರಶಸ್ತಿಯನ್ನು ಎರಡುಬಾರಿ ಗೆದ್ದಿದ್ದಾರೆ.
 'ಹಲ್ಕ್' (Hulk)(೨೦೦೩)   
 'ಬ್ರೋಕ್ ಬ್ಯಾಂಕ್ ಮೌಂಟೇನ್',(Brokeback Mountain),(೨೦೦೫) 
 'ಲೈಫ್ ಆಫ್ ಪೈ'(Life of Pi)(೨೦೧೨).
ಎಷಿಯಾದಲ್ಲಿ ಜನಿಸಿದ ಪ್ರಪ್ರಥಮವ್ಯಕ್ತಿಗೆ 'ಆಸ್ಕರ್','ಗೋಲ್ಡನ್ ಗ್ಲೋಬ್' ಮತ್ತು 'ಬೆಪ್ಹ್ತಾ ನಿರ್ದೇಶಕ ಪ್ರಶಸ್ತಿ',೨ ಬೆಸ್ಟ್ ಫಿಲ್ಮ್ ಪ್ರಶಸ್ತಿಗಳು 'ಗೋಲ್ಡನ್ ಬೇರ್',(ಬರ್ಲಿನ್ ಅಂತಾರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ) ಹೀಗೆ ಪ್ರಶಸ್ತಿಗಳ ಸುರಿಮಳೆಯಾಯಿತು.

ಜೀವನ ಚರಿತ್ರೆ
'ಆಂಗ್ ಲೀ'ರವರು ಜನಿಸಿದ್ದು, ದಕ್ಷಿಣ ತೈವಾನ್ ನ ಕೃಷಿ ಪ್ರಧಾನಪಿಂಗ್ ತುಂಗ್ಕೌಂಟಿಯ,'ಚಾಂವ್ ಚಾವ್' ಎಂಬ ಗ್ರಾಮದಲ್ಲಿ 'ಆಂಗ್ ಲೀ'ರವರ ಮನೆಯವರು ವಿದ್ಯಾಭ್ಯಾಸಕ್ಕೆ ಮತ್ತು 'ಚೈನೀಸ್ ಕ್ಲಾಸಿಕ್ಸ್' ಕಲಿಕೆಗೆ ಬಹಳ ಒತ್ತುಕೊಡುತ್ತಿದ್ದರು. ತಂದೆ-ತಾಯಿಗಳು ಚೀನಾ ಮೆನ್ ಲ್ಯಾಂಡ್ ನಿಂದ ತೈವಾನ್ ಗೆ ಹೋದರು. ೧೯೪೯ ರ, 'ಚೀನಾದ ರಾಷ್ಟ್ರೀಯ ಸಿವಿಲ್ ಯುದ್ಧದ ಸೋಲಿನ ಬಳಿಕ', ತಂದೆ ಚೈನಾದ ಲಲಿತಕಲೆಗಳ ಅಭ್ಯಾಸಕ್ಕೆ ಮತ್ತು ಸಂಸ್ಕೃತಿಗೆ ಒತ್ತುಕೊಟ್ಟು ಅದರಲ್ಲೇ ಮುಂದುವರೆಯಲು ಪ್ರೋತ್ಸಾಹಿಸಿದರು. ಅವರಿಗೆ 'ಕ್ಯಾಲಿಗ್ರಫಿ' ಅತಿಮೆಚ್ಚಿನ ವಿಷಯವಾಗಿತ್ತು. 'ಲೀ', 'ತೈವಾನ್ ನ ಪ್ರಾಂತೀಯ ಹೈಸ್ಕೂಲ್ ವಿದ್ಯಾಭ್ಯಾಸ'ಮಾಡಬೇಕಾಯಿತು.(ಈಗ ಅದು 'ನ್ಯಾಷನಲ್ ತೈನಾನ್ ಫಸ್ಟ್ ಸೀನಿಯರ್ ಹೈಸ್ಕೂಲ್') ಅವರ ತಂದೆ ಅಲ್ಲಿನ ಪ್ರಾಂಶುಪಾಲರಾಗಿದ್ದರು. ಅವರು, ವಾರ್ಷಿಕ ಕಾಲೇಜ್ ವಿಶ್ವವಿದ್ಯಾಲಯದ ಜಂಟಿ-ಎಂಟ್ರನ್ಸ್ ಪರೀಕ್ಷೆಯಲ್ಲಿ ಉತ್ತೀರ್ಣನಾಗಬೇಕಿತ್ತು. ತೈವಾನ್ ನಲ್ಲಿ ವಿಶ್ವವಿದ್ಯಾಲಯಕ್ಕೆ ದಾಖಲಾಗಲು ಇದು ಅತಿ ಮುಖ್ಯವಾಗಿತ್ತು. ಆದರೆ 'ಲೀ' ಎರಡು ಬಾರಿ 'ನಾ ಪಾಸಾದರು'. ಈ ಬೆಳವಣಿಗೆಯಿಂದ ತಂದೆಯವರಿಗೆ ಬಹಳ ನಿರಾಶೆಯಾಯಿತು. ಅವರು ೩ ವರ್ಷದ ಕಾಲೇಜ್ ವಿದ್ಯಾಭ್ಯಾಸಕ್ಕೆ 'ನ್ಯಾಷನಲ್ ಆರ್ಟ್ಸ್ ಸ್ಕೂಲ್' (ಈಗ ನ್ಯಾಷನಲ್ ತೈವಾನ್ ವಿಶ್ವವಿದ್ಯಾಲಯ ಆಫ್ ಆರ್ಟ್ಸ್ ಎಂದು ವಿಸ್ತಾರಗೊಂಡು ಖ್ಯಾತಿ ಪಡೆದಿದೆ.)ಭರ್ತಿಮಾಡಿದರು. ಇಲ್ಲೇ ಲೀಯವರು, ಸನ್.೧೯೭೫ ರಲ್ಲಿ ಪದವಿಗಳಿಸಿದರು. ತಂದೆಗೆ ಮಗ, ಪ್ರೊಫೆಸರ್ ಆಗಬೇಕೆಂಬ ಆಶೆ. ಆದರೆ ಮಗ,ಲೀ ನಾಟಕ ಮತ್ತು ಕಲೆಗಳಲ್ಲಿ ಹೆಚ್ಚುಆಸಕ್ತರಾದರು. ಓದಿನಲ್ಲಿ ಆದ ವೈಫಲ್ಯವನ್ನು ಮರೆಯಲು ಅವರು 'ಪರ್ಫಾರ್ಮೆನ್ಸ್ ಆರ್ಟ್ ವಲಯ'ದಲ್ಲಿ ತಮ್ಮ ಮನಸ್ಸನ್ನು ಕೆಂದ್ರೀಕರಿಸಿದರು. ಆಗಾಗಲೇ ಹೆಸರಾಂತ ಚಿತ್ರನಿರ್ಮಾಪಕ,'ಇಂಗ್ಮರ್ ಬರ್ಜ್ ಮನ್' ರ,'ದ ವರ್ಜಿನ್ ಸ್ಪ್ರಿಂಗ್' ನೋಡಿ ಬೆರಗಾಗಿದ್ದರು. ಸನ್.೧೯೬೦ ರಲ್ಲಿ,ಇದು ಅವರ ಜೀವನದ ಹಾದಿಯನ್ನೇ ಬದಲಿಸಿತು. 
 'ಆಸ್ಕರ್ ಪ್ರಶಸ್ತಿವಿಜೇತ'
 'ಹಾಲಿವುಡ್ ಚಿತ್ರ ನಿರ್ದೇಶಕ'
ನಿರ್ದೇಶಕರು
ಹಾಲಿವುಡ್ ಚಲನಚಿತ್ರ ಕಲಾವಿದರು
ಮಂಥರ

ಮಂಥರೆ ರಾಮಾಯಣದ ಒಂದು ವಿಶೇಷ ಪಾತ್ರ. ರಾಮಾಯಣದಲ್ಲಿ ಅವಳನ್ನು ಕುರೂಪಿಯಂತೆ ವರ್ಣಿಸಲಾಗಿದೆ. ಅವಿವಾಹಿತೆಯಾದ ಅವಳು ಕೈಕೇಯಿಯ ನಂಬುಗಸ್ತ ಸೇವಕಿ, ಸಖಿ. ಕುವೆಂಪು ಅವರು ತಮ್ಮ "ರಾಮಾಯಣದರ್ಶನಂ" ಕೃತಿಯಲ್ಲಿ ಮಂಥರೆ ಪಾತ್ರವನ್ನು 'ಕರುಣಾಳು ಮಂಥರೆ' ಎಂದು ಕರೆದಿದ್ದಾರೆ. ಅವರ ಪ್ರಕಾರ ಮಂಥರೆ ಇಲ್ಲದಿದ್ದರೆ ರಾಮನ ವ್ಯಕ್ತಿತ್ವ ನಾಡಿನಾದ್ಯಂತ ಪ್ರಜ್ವಲಿಸುತ್ತಿರಲಿಲ್ಲ.

ಪರಿಚಯ
 ಮಂಥರೆ ಅಯೋಧ್ಯೆಯ ರಾಜ ದಶರಥನ ಮೂರನೆಯ ಮಡದಿ ಕೈಕೇಯಿಯ ಸೇವಕಿಯಾಗಿದ್ದಳು. ಮದುವೆಯಾಗದ ಅವಳ ಮನದಲ್ಲೂ ಮಾತೃಸೆಲೆ ಜಿನುಗುತ್ತಿತ್ತು. ಆದರೆ ಕೈಕೇಯಿಯನ್ನು ಹೊರತು ಪಡಿಸಿ ಬೇರೆ ಯಾವ ರಾಣಿಯರು ಅವಳ ಕೈಗೆ ತಮ್ಮ ಮಕ್ಕಳನ್ನು ಆಡಿಸಲು ಕೊಡುತ್ತಿರಲಿಲ್ಲ. ಹಾಗಾಗಿ ಅವಳಿಗೆ ತಾನೇ ಬೆಳೆಸಿದ ಕೈಕೇಯಿಯ ಮಗ ಭರತನ ಮೇಲೆ ಅಪರಿಮಿತ ಪ್ರೀತಿ. 
 ಆದರೆ ಒಮ್ಮೆ ಬಾಲಕ ರಾಮ ಆಗಸದ ಚಂದ್ರ ಬೇಕೆಂದು ಹಠ ಮಾಡಿ ಅಳುವಾಗ, ಅಂತಃಪುರದ ಯಾವ ರಾಣಿಯರ ಕೈಲು ಬಾಲಕ ರಾಮನನ್ನು ಸಂಭಾಳಿಸಲು ಆಗುವುದಿಲ್ಲ. ಆಕಸ್ಮಿಕವಾಗಿ ಅಲ್ಲಿಗೆ ಆಗಮಿಸಿದ ಮಂಥರೆ, ರಾಮನನ್ನು ಓಲೈಸಿ, ದೊಡ್ಡ ಹರಿವಾಣದಲ್ಲಿ ಪನ್ನೀರನ್ನು ತರಿಸಿ, ಆಕಾಶದ ಚಂದ್ರನಿಗೆ ಇದಿರಾಗಿ ಹರಿವಾಣವನ್ನು ಇರಿಸುತ್ತಾಳೆ. 
 ಆಗ ಹರಿವಾಣದ ಪನ್ನೀರಿನೊಳಗೆ ಚಂದ್ರಬಿಂಬ ಒಡಮೂಡುತ್ತದೆ. ಆಗ ಮಂಥರೆ ರಾಮನನ್ನು ಕರೆದು ನಿನ್ನ ಚಂದ್ರನನ್ನು ಭೂಮಿಗೆ ತಂದಿದ್ದೇನೆ ಆಟ ಆಡಿಕೊ ಹೋಗು ಎಂದಾಗ ಬಾಲ ರಾಮ ಅಳು ನಿಲ್ಲಿಸಿ ಕಿಲಕಿಲ ನಗುತ್ತಾನೆ. ಬೇರೆ ರಾಣಿಯರು ಮಂಥರೆಗೆ ಮಾಡಿದ ತಾರತಮ್ಯದಿಂದಾಗಿ ಮಂಥರೆ ಅವರ ಬಗ್ಗೆ ದ್ವೇಷ ಭಾವವನ್ನು ತಾಳುತ್ತಾಳೆ. ಇದು ರಾಮನ ಮೇಲೆ ವ್ಯತಿರಿಕ್ತ ಪರಿಣಾಮವನ್ನು ಬೀರುತ್ತದೆ.

ರಾಮನನ್ನು ಕಾಡಿಗೆ ಕಳುಹಿಸುವಲ್ಲಿ ಪ್ರಮುಖ ಪಾತ್ರವಾಗಿ
ಶ್ರೀರಾಮ ಪ್ರಾಪ್ತ ವಯಸ್ಕನಾಗಿ, ವಿವಾಹವಾಗಿ ಯುವರಾಜನಾಗಿ ಪಟ್ಟಾಭಿಷಿಕ್ತನಾಗುವ ಸುದ್ದಿ ತಿಳಿದು, ತನ್ನ ಪ್ರಿಯ ರಾಣಿ ಕೈಕೇಯಿಯ ಮಗ ಭರತನೇ ಯುವರಾಜನಾಗಬೇಕೆಂದು ಆಶಿಸಿ, ಕೈಕೇಯಿಯ ಮನಸ್ಸು ಕೆಡಿಸಿ, ಅಯೋದ್ಯೆಯ ಸಿಂಹಾಸನಕ್ಕೆ ರಾಮನ ಬದಲು ಕೈಕೇಯಿಯ ಮಗನಾದ ಭರತನೇ ಪಟ್ಟವೇರುವಂತೆ ದಶರಥನನ್ನು ಒತ್ತಾಯಿಸಲು ಪ್ರೇರೇಪಿಸುವಳು. ಇದು ಮುಂದೆ ರಾಮಾಯಣದ ಎಲ್ಲಾ ಕಥೆಗೆ ಮೂಲವಾಯಿತು. ರಾಮ ರಾವಣನನ್ನು ಸಂಹರಿಸಿ ಲಂಕೆಯಿಂದ ಹಿಂದಿರುಗುವಾಗ ಹೆಚ್ಚು ಸಂತಸಪಟ್ಟವಳು ಮಂಥರೆಯೆಂದು ಕುವೆಂಪು ಅವರು ತಮ್ಮ "ರಾಮಾಯಣದರ್ಶನಂ" ಕೃತಿಯಲ್ಲಿ ಹೇಳಿದ್ದಾರೆ.

	
ರಾಮಾಯಣದ ಪಾತ್ರಗಳು
ಅಂಗದ

ಅಂಗದ ರಾಮಾಯಣದಲ್ಲಿ ಒಂದು ಪಾತ್ರ.ಇವನು ರಾಮನಿಗೆ ಸೀತೆಯನ್ನು ಹುಡುಕಲು ಹಾಗೂ ರಾವಣನೊಂದಿಗಿನ ಯುದ್ಧದಲ್ಲಿ ಸಹಾಯ ಮಾಡಿದವನು. ಇವನು ವಾನರ ರಾಜ ವಾಲಿಯ ಮಗ. ಸುಗ್ರೀವ ಇವನ ಚಿಕ್ಕಪ್ಪ. ಮುಂದೆ ಇವನು ಯುದ್ಧದಲ್ಲಿ ರಾವಣನ ಮಗ ನರಾಂತಕನನ್ನು ಕೊಲ್ಲುತ್ತಾನೆ.

ಬಾಹ್ಯ ಸಂಪರ್ಕಗಳು
http://mythfolklore.net/india/encyclopedia/angada.htm

ರಾಮಾಯಣದ ಪಾತ್ರಗಳು
ಅತಿಕಾಯ

ಅತಿಕಾಯ ಇವನು ರಾಮಾಯಣದಲ್ಲಿ ಲಂಕೆಯ ಅರಸ ರಾವಣನ ಮಗ. ಇವನು ಅತ್ಯಂತ ಪರಾಕ್ರಮಿಯಾಗಿದ್ದು, ಬ್ರಹ್ಮನನ್ನು ಒಲಿಸಿ ಬ್ರಹ್ಮಾಸ್ತ್ರವನ್ನು ಪಡೆದಿದ್ದನು. ರಾಮ-ರಾವಣರ ಯುದ್ಧದಲ್ಲಿ ಇದನ್ನು ಲಕ್ಷ್ಮಣನ ಮೇಲೆ ಪ್ರಯೋಗಿಸಿ ಅವನನ್ನು ಮೂರ್ಚಿತನನ್ನಾಗಿ ಮಾಡಿದವನು. ಕೊನೆಗೆ ಲಕ್ಶ್ಮಣನ ಕೈಯಲ್ಲಿ ಹತನಾದನು.
	
ರಾಮಾಯಣದ ಪಾತ್ರಗಳು
ಚೀನ ಕಾ ರೋಜಾ

ಚೀನಾ ಕಾ ರೋಜ ಆಗ್ರಾದ ಒಂದು ಪ್ರೇಕ್ಷಣೀಯ ಸ್ಥಳ. 

ಭಾರತದ ಪ್ರವಾಸಿ ತಾಣಗಳು
ಜೈವಿಕ ಇಂಧನ

ಸಸ್ಯ ಬೀಜಗಳು, ಕೃಷಿತ್ಯಾಜ್ಯ, ಪ್ರಾಣಿಗಳ ಕೊಬ್ಬು,ಆಮ್ಲಜನಕ ರಹಿತ ಜೀರ್ಣಕ್ರಿಯೆ ಮೊದಲಾದವುಗಳಿಂದ ಪಡೆದ ಇಂಧನವನ್ನು ಜೈವಿಕ ಇಂಧನ ಎಂದು ಕರೆಯಲಾಗಿದೆ.

ಜೈವಿಕ ಇಂಧನ
ಆಧುನಿಕ ಜಗತ್ತಿನ ಅತ್ಯುತ್ತಮ ದಿನನಿತ್ಯದ ಬಳಕೆಯಲ್ಲಿರುವ ವಸ್ತುಗಳಲ್ಲಿ ಇಂಧನವೂ ಒಂದು. ಬಳಕೆಯು ಹೆಚ್ಚಾದಂತೆಲ್ಲಾ ತನನ ಲಭ್ಯತೆಯು ಪೋಣಿಸುತ್ತಾ ಬರುತಿದೆ. ಇದಕ್ಕೆ ಪರ್ಯಾಯವಾದಂತೆ ಇತ್ತೀಚಿನ ದಿನಗಳಲ್ಲಿ ಆಧುನಿಕತೆಯು ಪ್ರಾಚೀನತೆಯ ಕಡೆಗೆ ಒಲವು ತೋರುತ್ತಿದೆ. ಹಿಂದಿನ ಕಾಲದಲ್ಲಿ ಅಡುಗೆ ತಯಾರಿಲು ಬೆಳಕು ಚೆಲ್ಲಲು, ಕೆಲವು ಉಪಕರಣಗಳನ್ನು ಚಾಲ್ತಿಯಾಗಿಸಲು ದೇಸಿ ಸೊಬಗಿನ ಇಂಧನವನ್ನು ಬಳಸುತ್ತಿದ್ದರು. ಅದೇ ಸೊಬಗಿಗೆ ಆಧುನಿಕತೆಯ ಸ್ವರ್ಶ ನೀಡಿ ಇಂದಿನ ದಿನಗಳಲ್ಲಿ ಜೈವಿಕ ಇಂಧನವಾಗಿ ಬಳಸಲಾಗುತ್ತಿದೆ. ಪಳಿಯುಳಿಕೆ ಇಂದನದ ಲಭ್ಯತೆಯ ಕಾಪಾಡಿಕೊಳ್ಳಲು ಅದರ ಪ್ರಸ್ತುತ ಮಟ್ಟವನ್ನು ಕಾಪಾಡಿಕೊಳ್ಳಲು ಅದರ ಜೈವಿಕಶಕ್ತಿಯನ್ನು ಉಳಿಸಿಕೊಳ್ಳಲು ಪರ್ಯಾಯ ವ್ಯವಸ್ತೆಯನ್ನು ಹುಡುಕಲ್ಪಡುತ್ತದೆ. ಪ್ರಾಕೃತಿಕ ಕಾಳಜಿಯಿಂದ ನೊಡುವುದಾದರೆ ಇದರ ಪರಿಣಾಮವು ಪ್ರಕೃತಿಯು ಮಲೀನವಾಗುವುದರ ಜೊತೆಗೆ ವಾತಾವರಣದ ಮೇಲು ಪರಿಣಾಮ ಬೀರುತ್ತದೆ.

ವಿಧಗಳು 
ಎರಡು ಪ್ರಮುಖ ಜೈವಿಕ ಇಂಧನಗಳೆಂದರೆ ಜೈವಿಕ ಎಥನಾಲ್ ಹಾಗೂ ಬಯೋ ಡೀಸೆಲ್. ಎಥೆನಾಲ್ ಅನ್ನು ಪೆಟ್ರೋಲ್ ನೊಂದಿಗೆ ಬೆರೆಸಿದರೆ, ಬಯೋ ಡೀಸೆಲ್ ಅನ್ನು ಡೀಸೆಲ್ ನೊಂದಿಗೆ ಮಿಶ್ರಣಮಾಡಲಾಗುತ್ತದೆ. ಎಥೆನಾಲ್ ವಾಹನ ಇಂಧನಕ್ಕೆ ಪೂರಕವಾಗಿ ಬಳಸಬಹುದಾದ ಇಂಧನವಾದರೆ, ಬಯೋ ಡೀಸೆಲ್ ಪೆಟ್ರೋಲಿಯಂ ಗೆ ಪರ್ಯಾಯವಾಗಿ ಬಳಸಬಹುದಾದ ಇಂಧನವಾಗಿದೆ.

ಈ ಎಲ್ಲಾ ಸಮಸ್ಯೆಗಳಿಗೆ ಬಹುಷಃ ಜೈವಿಕ ಶಕ್ತಿಯೇ ಉತ್ತರವೆನ್ನಬಹುದು.ಬಯೋ ಎ ನರ್ಜಿಯನ್ನು ಬೆಳೆಗಳಿಂದ ಮರಗಳಿಂದ ಅಥವಾ ವ್ಯವಸಾಯಿಕ ತ್ಯಾಜ್ಯವಸ್ತುಗಳಿಂದ ಉತ್ಪಾದಿಸಲ್ಪಡುತ್ತದೆ. ಇದು ಸಂರಕ್ಷಣೀಯ  ಹಾಗೂ ನವೀಕರಿಸಬಹುದಾದ ಇಂದನವಾಗಿದ್ದು ಇಂಗಾಲದ ಡೈ ಆಕ್ಸೈಡ್ ಉತ್ಪತ್ತಿಯನ್ನು ಕಡಿಮೆ ಮಾಡುವಲ್ಲಿ ಯಶಸ್ವಿಪೂರಕವಾಗಿದೆ. ತ್ಯಾಜ್ಯ ವಸ್ತುಗಳು ಉಪಯುಕ್ತ ವಸ್ತುವನ್ನಾಗಿ ಮಾರ್ಪಾಡುತ್ತದೆ. ಇದಕ್ಕೆ ಪೂರಕವಾದಂತೆ ಉದಾಹರಣೆಗೆ ಎಂದರೆ ಜೈವಿಕ ಇಂಧನ.

ಜೈವಿಕ ಇಂಧನವು ವ್ಯವಸಾಯಿಕ ಹಾಗೂ ಆಮ್ಲಜನಕದಂತ ಜೈವಿಕ ಪ್ರಕ್ರಿಯೆಯಿಂದಾಗಿ ಉತ್ಪಾದಿಸಲ್ಪಡುತ್ತದೆ. ಜೈವಿಕ ಇಂಧನವು ಪಳೆಯುಳಿಕೆ ಇಂಧನಗಳಾದ ಕಲ್ಲಿದ್ದಲು ಪೆಟ್ರೋಲಿಯಂ ಹಾಗೂ ಡೀಸೆಲ್ ಇವುಗಳ ಹಾಗೆಯೇ ವರ್ತಿಸುತ್ತದೆ. ಆದರೆ ಇವುಗಳ ಹಾಗೆ ಇಂಗಾಲದ ಡೈಆಕ್ಸೈಡ್‍ನ ಪರಿಣಾಮವನ್ನು ಹೆಚ್ಚಿಸುವುದಿಲ್ಲ. ಜೈವಿಕ ಇಂಧನವು ನೇರವಾಗಿ ಅಥವ ಪರೋಕ್ಷವಾಗಿ ಸಸ್ಯಗಳಿಂದ ವ್ಯವಸಾಯಿಕ ತ್ಯಾಜ್ಯಗಳಿಂದ ವಾಣಿಜ್ಯವಾಗಿ, ಸಾವಯವ ವಸ್ತುಗಳಿಂದ ಅಥವಾ ಕೈಗಾರಿಕಾ ತಾಜ್ಯಗಳಿಂದ ಉತ್ಪಾದಿಸಲಾಗುತ್ತದೆ. ಈ ರೀತಿಯಾದ ಎಲ್ಲಾ ಜೀವರಾಶಿಯಾದ ಉತ್ಪನ್ನಗಳನ್ನು ಉಪಯುಕ್ತ ವಸ್ತುಗಳನ್ನಾಗಿ ಪರಿವರ್ತಿಸಬಹುದಾಗಿದ್ದು ಇವುಗಳನ್ನು ಪರಿವರ್ತತಗೊಂಡ ಮೂರು ರೂಪಗಳಲ್ಲಿ ವಿಂಗಡಿಸಹುದಾಗಿದೆ. 
ಘನ ಇಂದನ
ದ್ರವ ಇಂದನ 
ಅನಿಲ ಇಂದನ
ಬಯೋ ಎಥನಾಲ್ ಎಂಬುವುದು ಒಂದು ರೀತಿಯ ಮದ್ಯಸಾರವಾಗಿದ್ದು ಇದನ್ನು ಹುದುವಿಕೆಯ ರೀತಿಯ ಪ್ರಕ್ರಿಯೆಯಿಂದ ಉತ್ಪಾದಿಸಬಹುದಾಗಿದೆ. ಈ ಬಯೋ ಎಥನಾಲ್‍ನ್ನು ಬಯೋಡಿಸಲಾಗಿ ವಾಹನಗಳ ಚಲಾವಣೆಗಾಗಿ ಉಪಯೋಗಿಸಬಹುದಾಗಿದೆ. ಅದು ಶುದ್ದ ರೂಪದಲ್ಲಿದ್ದಲ್ಲಿ ಮಾತ್ರ ಆದರೆ ಗ್ಯಾಸ್‍ವೋಲಿನ್ ಸಂಯೋಜನೆಯಾಗಿ ಉಪಯುಕ್ತವಾಗುತ್ತದೆ. ಹಾಗಾಗಿ ಆಕ್ಟೇನನ್ನು ಹೆಚ್ಚಿಸುವುದರ ಜೊತೆಗೆ ವಾಹನದ ಉರ್ಸಜನಯನ್ನು ಹೆಚ್ಚಿಸುತ್ತದೆ. ಬಯೋ ಎಥೆನಾಲ್ ಯು.ಎಸ್ಎ. ಮತ್ತು ಬ್ರೆಜಿಲ್‍ನಲ್ಲಿ ಹೆಚ್ಚು ಬಳಕೆಯಾಗುತ್ತದೆ. ಬಯೋ ಡೀಸೆಲ್ ಆಯಿಲ್ ಮತ್ತು ಫಾಟ್‍ನಿಂದ ತಯಾರಿಸಲಾಗುತ್ತದೆ. ಇದು ಕಾರ್ಬನ್ ಮೊನಸಯಿಡ್ ಮತ್ತು ಹೈಡ್ರೋ ಕಾರ್ಬನ್ ಸೂಸುವ ಮಟ್ಟವನ್ನು ವಾಹನದಲ್ಲಿ ಕಡಿಮೆಮಾಡುತ್ತದೆ. ಜೈವಿಕ ಇಂದನದ ಬಳಕೆಯು ಯುರೋಪಿನಲ್ಲಿಯೂ ಸಹ ಹೆಚ್ಚಿನದಾಗಿ ಬಳಸುತ್ತಾರೆ. ಎಷ್ಟೇ ಉಪಯೋಗಕರ ಕಾರಣಗಳಿದ್ದರು ಸಾಮಾಜಿಕ ಮತ್ತು ಆರ್ಥಿಕ ಮತ್ತು ನೈಸರ್ಗಿಕವಾಗಿ ತಾಂತ್ರಕ ಅಸಮತೋಲದನ ವಿಷಯವಾಗಿ ಇನ್ನು ಚರ್ಚೆ ಮತ್ತು ಸಂಶೋ‍ಧನೆ ಜೈವಿಕ ಇಂದನದ ಮೇಲೆ ನಡೆಯುತ್ತಿದೆ.

ಜೈವಿಕ ಎಥನಾಲ್ 
ಸಕ್ಕರೆ ಅಂಶವಿರುವ ಸಸ್ಯೋತ್ಪನ್ನಗಳಾದ ಕಬ್ಬು, ಕಬ್ಬಿನ ತ್ಯಾಜ್ಯವಾದ ಕಾಕಂಬಿ, ಜೋಳ, ಬೀಟ್ ರೂಟ್, ಮೆಕ್ಕೆ ಜೋಳ,ತಾಳೆ ಮೊದಲಾದವುಗಳಿಂದ ಎಥನಾಲ್ ಉತ್ಪಾದನೆ ಮಾಡಬಹುದು.ಉಪಯೋಗಕ್ಕೆ ಬಾರದ, ಕೊಳೆತ ಹಣ್ಣುಗಳು ಹಾಗೂ ಅವುಗಳ ಸಿಪ್ಪೆಗಳಿಂದಲೂ ಎಥನಾಲ್ ತಯಾರಿಸಬಹುದು. ಭವಿಷ್ಯದಲ್ಲಿ ಸಮುದ್ರದಡಿ ಬೆಳೆಯುವ ಹುಲ್ಲು, ನೀರಿನ ಮೇಲೆ ಕಟ್ಟುವ ಪಾಚಿಯಿಂದಲೂ ಎಥನಾಲ್ ತಯಾರಿಸುವ ಸಾಧ್ಯತೆಗಳ ಬಗೆಗೆ ಪ್ರಯೋಗಗಳು ನಡೆದಿವೆ.

ಉಲ್ಲೇಖಗಳು

ಘನ ಜೈವಿಕ ಇಂಧನ 
ಮರದ ತುಂಡುಗಳು, ಕಡ್ಡಿ ಪುಡಿ, ಇದ್ದಿಲು, ಗೊಬ್ಬರ ಈ ವಿಭಾಗಕ್ಕೆ ಸೇರುತ್ತವೆ.

ವಿಜ್ಞಾನ
ಎಣ್ಣೆಗಳು
ಗೃಹ ಸಾಲ

'ಗೃಹ ಸಾಲ' ಈ ದಿನಗಳಲ್ಲಿ ಎಲ್ಲರ ಮನದಲ್ಲಿ ಅನೇಕ ಪ್ರಶ್ನೆಗಳಿಗೆ ಎಡೆ ಮಾಡಿಕೊಟ್ಟಿದೆ. ಮನೆ ಕಟ್ಟಲು ಅಥವಾ ಕೊಳ್ಳಲು ಬಂಡವಾಳದ ಅಗತ್ಯವಿದೆ. ಇದು ಸ್ವಂತದ್ದಾಗಿರಬಹುದು ಇಲ್ಲವೇ ಸಾಲ ರೂಪದಲ್ಲಿರಬಹುದು. ಸಾಲವನ್ನು ಪಡೆಯುವ ಅನೇಕ ಮಾರ್ಗಗಳಿವೆ . ಇದರಲ್ಲಿ ಪ್ರಮುಖವಾದದ್ದು ಬ್ಯಾಂಕ್ ಮುಂತಾದ ಹಣಕಾಸು ಸಂಸ್ಥೆ ಗಳಿಂದ ಪಡೆಯುವುದಾಗಿದೆ. ಮನೆ ಕಟ್ಟಲು ಅಥವಾ ಕೊಳ್ಳಲು ಅಗತ್ಯವಿರುವ ಒಟ್ಟು ಮೊತ್ತದಲ್ಲಿ ಒಂದು ಕಿರು ಭಾಗವನ್ನು ಸಾಲ ಪಡೆಯುವ ವ್ಯಕ್ತಿ (ಸಾಲಗಾರ) ತನ್ನ ಭಾಗವಾಗಿ ತುಂಬಬೇಕಾಗುತ್ತದೆ.ಉಳಿದ ಭಾಗವನ್ನು ಸಾಲವಾಗಿ ಹಣಕಾಸು ಸಂಸ್ಥೆ (ಬ್ಯಾಂಕ್)ಕೊಡುತ್ತದೆ. ಈ ಹಣವನ್ನು ಸಾಲಗಾರನು ಕಂತುಗಳಲ್ಲಿ ಪರಸ್ಪರ ನಿರ್ಧಾರಿತ ದರದಲ್ಲಿ ಬಡ್ಡಿ ಸೇರಿಸಿ ಪಾವತಿ ಮಾಡ ಬೇಕಾಗುತ್ತದೆ. ಕಂತು ನಿರ್ಧರಿಸುವಾಗ ಸಾಲಗಾರನ ಮಾಸಿಕ ಆದಾಯದಲ್ಲಿರುವ ಹೆಚ್ಚಳ , ಸಾಲದ ಆವಧಿ
ಇವುಗಳ ಮೇಲೆ ನಿರ್ದರಿತವಾಗುತ್ತದೆ.
 ಸಾಲಪಡೆಯಲು ಬೇಕಾದ ಅರ್ಹತೆಗಳು:

 ವಯೋಮಿತಿ
  ವರಮಾನದಲ್ಲಿ ಮರುಪಾವತಿ ಮಾಡಬಲ್ಲ ಉಳಿತಾಯ

 ಒದಗಿಸಬೇಕಾದ ದಾಖಲೆಗಳು:
  ಖರೀದಿ ಪತ್ರ/  ಖರೀದಿ ಒಪ್ಪಂದ ಪತ್ರ.

    
ಬಡ್ಡಿ ದರ

ಮರುಪಾವತಿ ವಿನಾಯಿತಿ ಕಾಲ

ನಷ್ಟ ಸಂಭಾವ್ಯತೆ ( Risk) ಪರಿಹಾರಗಳು
ವಿಮೆ
ನೋಂದಣಿ

ಬ್ಯಾಂಕಿಂಗ್
ಶ್ರೀನಿವಾಸರಂಗಾಚಾರ್ಯ

ಶ್ರೀನಿವಾಸರಂಗಾಚಾರ್ಯರು ಮೈಸೂರು ಟ್ರೇನಿಂಗ್ ಕಾಲೇಜಿನಲ್ಲಿ ಕನ್ನಡ ಪಂಡಿತರಾಗಿದ್ದವರು. ಇವರು 'ಮೈಸೂರ ಮೈಸಿರಿ', 'ಕರ್ಣಾಟಕ ಮೂಲಾದರ್ಶ ಅಥವಾ ಕನ್ನಡದ ಕನ್ನಡಿ' ಮುಂತಾದ ಕೃತಿಗಳನ್ನು ರಚಿಸಿದ್ದರು. ಜಯಚಾಮರಾಜೇಂದ್ರ ಒಡೆಯರ ಕಾಲದ ಮೈಸೂರಿನ ಚಿತ್ರಣವನ್ನು 'ಮೈಸೂರ ಮೈಸಿರಿ' ಕಟ್ಟಿಕೊಡುತ್ತದೆ. ಇನ್ನು ಕರ್ಣಾಟಕ ಮೂಲಾದರ್ಶ, ಕನ್ನಡವು ಸಂಸ್ಕೃತಜನ್ಯ ಭಾಷೆ ಎಂಬ ವಾದವನ್ನು ಮುಂದಿಡುವ ಕೃತಿ.

ಇವರ ಪುತ್ರ ತಿರು ಶ್ರೀನಿವಾಸಾಚಾರ್ಯರು ಕೂಡ ಕನ್ನಡ ಪಂಡಿತರಾಗಿದ್ದವರು. ಅವರು ಕೂಡ ಹಲವಾರು ಪುಸ್ತಕಗಳನ್ನು ಬರೆದಿದ್ದಾರೆ.

ಚುಟುಕು
ಕನ್ನಡ ಸಾಹಿತ್ಯ
ಸಾಹಿತಿಗಳು
ತಿರು ಶ್ರೀನಿವಾಸಾಚಾರ್ಯ

ತಿರು ಶ್ರೀನಿವಾಸಾಚಾರ್ಯರು ಹೊಸಗನ್ನಡ ವ್ಯಾಕರಣದ ಆದ್ಯ ಗ್ರಂಥಕರ್ತರಲ್ಲೊಬ್ಬರಾಗಿದ್ದರು. ಪ್ರೌಢಶಾಲಾ ಕನ್ನಡ ವ್ಯಾಕರಣ, ಸಂಸ್ಕೃತಿ ಪ್ರದೀಪ ಮುಂತಾದ ಕೃತಿಗಳನ್ನು ರಚಿಸಿದ್ದರು. ಮಧುಗಿರಿ, ಹಾಸನ, ಆಯನೂರು, ಮೈಸೂರು ಮುಂತಾದೆಡೆಗಳಲ್ಲಿ ಇವರು ಪ್ರೌಢಶಾಲಾ ಕನ್ನಡ ಪಂಡಿತರಾಗಿ ಕೆಲಸಮಾಡಿದ್ದರು.

ಇವರ ತಂದೆ ಶ್ರೀನಿವಾಸರಂಗಾಚಾರ್ಯರು ಕೂಡ ಲೇಖಕರಾಗಿದ್ದರು.

ಚುಟುಕು
ಕನ್ನಡ ಸಾಹಿತ್ಯ
ಸಾಹಿತಿಗಳು
ಜ್ಯೋತಿ ಪೂರ್ವ ಪ್ರಾಥಮಿಕ ಶಾಲೆ, ಕಸಬಾ-ಜಂಬಗಿ

ಜ್ಯೋತಿ ಪೂರ್ವ ಪ್ರಾಥಮಿಕ ಶಾಲೆ, ಕಸಬಾ-ಜಂಬಗಿ

ಶೈಕ್ಷಣಿಕ ಸಂಸ್ಥೆಗಳು
ಶ್ರೀ ಗುರು ಬಸವ ಪ್ರಾಥಮಿಕ ಶಾಲೆ, ಬಿಳ್ಳೂರ, ತಾ. ಜತ್ತ, ಜಿಲ್ಲೆ. ಸಾಂಗಲಿ, ಮಹಾರಾಷ್ಟ್ರ

ಶ್ರೀ ಗುರು ಬಸವ ಪ್ರಾಥಮಿಕ ಶಾಲೆ, ಬಿಳ್ಳೂರ, ತಾ. ಜತ್ತ, ಜಿಲ್ಲೆ. ಸಾಂಗಲಿ, ಮಹಾರಾಷ್ಟ್ರ

ಶೈಕ್ಷಣಿಕ ಸಂಸ್ಥೆಗಳು
ನ್ಯೂ ಬಾಲಿಕೆಯರ ಪ್ರೌಢ ಶಾಲೆ, ಮುಧೋಳ

ನ್ಯೂ ಬಾಲಿಕೆಯರ ಪ್ರೌಢ ಶಾಲೆ, ಮುಧೋಳ

ಶೈಕ್ಷಣಿಕ ಸಂಸ್ಥೆಗಳು
ಬಸವೇಶ್ವರ ಪ್ರೌಢ ಶಾಲೆ, ಕಸಬಾ-ಜಂಬಗಿ

ಬಸವೇಶ್ವರ ಪ್ರೌಢ ಶಾಲೆ, ಕಸಬಾ-ಜಂಬಗಿ

ಪರಿಚಯ

ಬಾಗಲಕೋಟೆ ಉತ್ತರ ಕರ್ನಾಟಕದಲ್ಲಿ ಒಂದು ಪಟ್ಟಣ.ಕಸಬಾ ಜಂಬಾಗಿಯಲ್ಲಿ ರೈಲು ನಿಲ್ದಾಣದ ವ್ಯವಸ್ತೆಯಿಲ್ಲ.
ಆದರೆ ಬಾಗಲಕೋಟೆಯಲ್ಲಿ ವ್ಯವಸ್ತೆಯಿದೆ. ಬಸವೇಶ್ವರ ಪ್ರೌಢಶಾಲೆ ಒಂದು ಖಾಸಗಿ ಶಾಲೆ ಇದು ಬಾಗಲಕೋಟೆ ಉತ್ತರ ಕರ್ನಾಟಕದಲ್ಲಿ ನೆಲೆಗೊಂಡಿದೆ. ಹಾಗೂ ಇದೊಂದು ಸಹಶಿಕ್ಷಣ ಶಾಲೆ. ಈ ಶಾಲೆ ೧೯೬೩ ರಲ್ಲಿ ಸ್ಥಪಿಸಲಾಯಿತು. ಬಸವೇಶ್ವರ ಪ್ರೌಢಶಾಲೆ ಹಾಗೂ ಇತರ ಕಾಲೇಜುಹಳಲ್ಲಿ ಒಳ್ಳೆಯ ಫಲಿತಾಂಶವನು  ನಿಸಲಾಗಿವೆ. ಬಾಗಲಕೋಟೆಯ ಜನಸಂಖ್ಯೆ ಮೊತ್ತ ೧೧೨,೦೬೮ ಅದರಲ್ಲಿ ೫೨% ಜನಸಂಖ್ಯೆ ಗಂಡಸರು, ಹಾಗೂ ೪೮% ಹೆಂಗಸರು. ಈ ಶಾಲೆ ಕ್ರೀಡಾಂಗಣದಳು ಸುಮಾರು ಅವಕಾಶಗಳನ್ನು ಮುಡಿಕೊಟ್ಟಿವೆ. ಹಾಗೂ ಇತರ ಚಟುವಟಿಗಳಿಗೆ ಅವಕಾಶಗಳನ್ನು ಮುಡಿಕೊಟ್ಟಿವೆ.

ಕ್ಯಾಂಪಸ್

ಕ್ಯಾಂಪುಸ್ ಹೊರವಾಲಯದಲ್ಲೂರುವ ನಗರದ ವಿದ್ಯಾಗಿರಿ ಪಕ್ಕದ ಬಾಗಲಕೋಟೆ ಪಟ್ಟಣ ಮೇಲೆ ೧೦೦ ಹೆಕಟರ್ ಏರಿದ ಮಟ್ಟ ಏರಿಕೆಯ ಮೇಲೆ ಇದೆ.
ಹಾಗಾಗಿ ಬಸವೇಶ್ವರ ಪ್ರೌಢಶಾಲೆಯಲ್ಲಿ ಎಲ್ಲಾ ಅನುಕೂಲತೆ ಇರುವುದರಿಂದ ಈ ಶಾಲೆ ಒಳ್ಳೆಯ ಹೆಸರು ಗಳಿಸಿ ಹೆಸರುವಾಸಿಯಾಗಿದೆ.ಈ ಶಾಲೆ ಬಡ ಜನರಿಗೆ ಉಪಯೋಗವಾಗಿದೆ.

ಸಾಧನೆಗಳು

ಬಾಗಲಕೊಟೆಯಲ್ಲಿಯ ಈ ಶಾಲೆಯು ಬಹಳ ಜನರ ಮಕ್ಕಳ ಜೀವನದಲ್ಲಿ ಬೆಳಕನ್ನು ತಂದಿದೆ. ಶಾಲೆಯಲ್ಲಿ ಮಕ್ಕಳಿಗೆ ಪಟ್ಟಣದ ಮಕ್ಕಳಹಾಗೆಯೇ ಎಲ್ಲಾ ತರಬೇತಿಗಳು ದೊರೆಯುತ್ತದೆ. ಈ ಖಾಸಗಿ ಶಾಲೆಯಲ್ಲಿ ಮಕ್ಕಳು ಕ್ರೀಡಾಸ್ಪರ್ದೆಯಲ್ಲಿಯು ತರಬೇತಿ ನೀಡಲಾಗಿದೆ. ಮಕ್ಕಳು ಓದುವುದರಲ್ಲಿ ಯು ಕ್ರೀಡೆಯಲ್ಲೂ ಮೊದಲ ಜಾಗವನ್ನು ಹಿಡಿದಿದ್ದಾರೆ. ಈ ಶಾಲೆಯಲ್ಲಿ ಬಾಗಲಕೊಟೆ ಮಕ್ಕಳು ಮಾತ್ರವಲ್ಲದೆ ಪಕ್ಕದೂರಿನ ಮಕ್ಕಳು ಕೂಡ, ದೊಡ್ಡ ಶಾಲೆಯಲ್ಲಿ ತಮ್ಮ ಮಕ್ಕಳನ್ನು ಓದಿಸಬೇಕೆಂಬ ಕನಸುಕಂಡಿರುವ ಹೆತ್ತವರ ನಿರ್ಧಾರವು ಬಸವೇಶ್ವರ ಪ್ರೌಢ ಶಾಲೆಯೇ ಆಗಿದೆ.

ಮಕ್ಕಳು ಶಾಲೆಗೆ ಬರುಬವಾಗ ಯಾವುದೆ ಅನುವಾದವಿಲ್ಲದೆ ಬರುತ್ತಾರೆ.

ಪರಿಣಾಮಗಳು

ಬಸವೇಶ್ವರ ಪ್ರೌಢ ಶಾಲೆಯಲ್ಲಿ ವಿದ್ಯೆಯೇ ಮಕ್ಕಳ ಮೊದಲ ಆಸ್ತಿಯೆಂದು ಹೇಳಿಹೊದಲಾಗಿದೆ.ಮಕ್ಕಳು ಆಸಕ್ತಿಯಿಂದ ಎಲ್ಲವನ್ನು ಕಲಿತುತಿದ್ದರೆ. ತಂದೆ-ತಾಯಿಯರ ನೆರಿಕ್ಷೆಯನ್ನು ಪೂರ್ಣಗೊಳಿಸಿದೆ. ಮಕ್ಕಳ ಪರಿಣಾಮವು ಅವರ ಮನಸ್ಸನ್ನು ಸಂತ್ರುಪ್ತಿಸಿದೆ. ಮಕ್ಕಳು ಶಾಲೆಯ ಜೀವನವನ್ನು ಮರೆಯಲಾಗದಂತಹ ನೆನಪುಗಳನ್ನು ಒಬೊಬ್ಬ ವಿದ್ಯಾರ್ಥಿಗು ಬಸವೇಶ್ವರ ಪ್ರೌಢ ಶಾಲೆಯು ತಂದಿದೆ. ಕೆಲವೊಮ್ಮೆ ಬಾಗಲಕೋಟೆಯು ಬಸವೇಶ್ವರ ಪ್ರೌಢ ಶಾಲೆಯ ಹೆಸರಿನಿಂದಲೆ ಗುರುತಿಸಲಾಗಿದೆ.

ಉಲ್ಲೇಖಗಳು

ಶೈಕ್ಷಣಿಕ ಸಂಸ್ಥೆಗಳು
ಶ್ರೀ ಕಾಡಸಿದ್ದೇಶ್ವರ ಪ್ರೌಢ ಶಾಲೆ, ಗುಳೇದಗುಡ್ಡ

ಶ್ರೀ ಕಾಡಸಿದ್ದೇಶ್ವರ ಪ್ರೌಢ ಶಾಲೆ, ಗುಳೇದಗುಡ್ಡ

ಶೈಕ್ಷಣಿಕ ಸಂಸ್ಥೆಗಳು
ಎಸ್.ಆರ್.ಕಂಠಿ ಕಲಾ, ವಾಣಿಜ್ಯ ಮತ್ತು ವಿಜ್ಞಾನ ಮಹಾವಿದ್ಯಾಲಯ, ಮುಧೋಳ

ಎಸ್.ಆರ್.ಕಂಠಿ ಕಲಾ, ವಾಣಿಜ್ಯ ಮತ್ತು ವಿಜ್ಞಾನ ಮಹಾವಿದ್ಯಾಲಯ, ಮುಧೋಳ

ಮಹಾವಿದ್ಯಾಲಯ
ಶೈಕ್ಷಣಿಕ ಸಂಸ್ಥೆಗಳು
ಬಿ.ವಿ.ವಿ.ಎಸ್. ಆಯುರ್ವೇದಿಕ ವೈದ್ಯಕೀಯ ಮಹಾವಿದ್ಯಾಲಯ, ಆಸ್ಪತ್ರೆ ಮತ್ತು ಸಂಶೋಧನಾ ಕೇಂದ್ರ, ಬಾಗಲಕೋಟ

ಬಿ.ವಿ.ವಿ.ಎಸ್. ಆಯುರ್ವೇದಿಕ ವೈದ್ಯಕೀಯ ಮಹಾವಿದ್ಯಾಲಯ, ಆಸ್ಪತ್ರೆ ಮತ್ತು ಸಂಶೋಧನಾ ಕೇಂದ್ರ, ಬಾಗಲಕೋಟ

ಶೈಕ್ಷಣಿಕ ಸಂಸ್ಥೆಗಳು
ಪಿ ಹೆಚ್

ಪಿ ಹೆಚ್ ಎಂಬುದು ಒಂದು ದ್ರವದ ಆಮ್ಲೀಯತೆ ಅಳತೆ ಮಾಡಲು ಉಪಯೋಗಿಸುವ ಮಾಪಕ. ಇದನ್ನು ಹೆಚ್ಚಾಗಿ ರಸಾಯನಶಾಸ್ತ್ರದಲ್ಲಿ ಬಳಸಲಾಗುತ್ತದೆ. 

‘ಮೆಟಬಾಲಿಸಮ್’ (ಉಪಾಪಚಯ) ಪ್ರಕ್ರಿಯೆ ನಿರ್ದಿಷ್ಟ ಪ್ರಮಾಣದಲ್ಲಿ ನಡೆಯುವುದು ಆರೋಗ್ಯವಂತ ದೇಹದ ಪ್ರಧಾನ ಲಕ್ಷಣ. ಇದನ್ನು ಖಚಿತಪಡಿಸಿಕೊಳ್ಳಲು ವೈದ್ಯರು ಸಾಮಾನ್ಯವಾಗಿ ನಾಡಿಮಿಡಿತ, ಉಷ್ಣತೆ, ರಕ್ತದೊತ್ತಡ, ರಕ್ತ ಅಥವಾ ಮೂತ್ರದಲ್ಲಿನ ಸಕ್ಕರೆ ಮುಂತಾದ ಅಂಶಗಳನ್ನು ಪರಿಶೀಲಿಸುತ್ತಾರೆ. ಹಾಗೆಯೇ ಕೆಲವೊಂದು ಸಂದರ್ಭಗಳಲ್ಲಿ ದೇಹ ಹೊರಸೂಸುವ ಬೆವರು ಅಥವಾ ಮೂತ್ರವು ಆಮ್ಲೀಯವಾಗಿದೆಯೊ ಅಥವಾ ಕ್ಷಾರೀಯವಾಗಿದೆಯೊ ಎಂಬ ಅಂಶಗಳನ್ನೂ ಗಣನೆ ಮಾಡಬೇಕಾಗುತ್ತದೆ. ಇದರ ಮಾನಕದ ಹೆಸರು ‘ಪಿಎಚ್ - pH (potential of Hydrogen)'. ಉದಾಹರಣೆಗೆ ಆಮ್ಲ ಅಥವಾ ಕ್ಷಾರ ಗುಣದಲ್ಲಿ ತಟಸ್ಥವಾಗಿರುವ ಶುದ್ಧ ನೀರಿನ ‘ಪಿಎಚ್’ ಅಳತೆ 7. ‘ಪಿಎಚ್’ 7ಕ್ಕಿಂತಲೂ ಕಡಿಮೆಯಾದರೆ ದ್ರವ ಆಮ್ಲೀಯ ಗುಣ ಪಡೆಯುತ್ತದೆ. ಅಂತೆಯೇ ‘ಪಿಎಚ್’ 7ಕ್ಕಿಂತಲೂ ಹೆಚ್ಚಿದ್ದರೆ ದ್ರವ ಕ್ಷಾರೀಯ ಗುಣ ಪಡೆಯುತ್ತದೆ. ಈ ಬಗೆಯ ಜೀವರಾಸಾಯನಿಕ ಗುಣಲಕ್ಷಣಗಳನ್ನು ‘ಥಟ್ಟೆಂದು ಹೇಳಲು’ ಸಾಧ್ಯವಿಲ್ಲ. ಪ್ರಯೋಗಶಾಲೆಯಲ್ಲಿನ ಸೂಕ್ಷ್ಮ ಪರಿಶೀಲನೆಯಲ್ಲಿ ಮಾತ್ರ ಅಳತೆ ಮಾಡಬಹುದು. ನಮಗ್ಯಾರಿಗೂ ಈ ಬಗೆಯ ಅಂಕೆ-ಅಂಶಗಳು ಸಾಮಾನ್ಯವಾಗಿ ಬೇಕಾಗುವುದಿಲ್ಲ. ತಿಳಿದುಕೊಂಡರೂ ಯಾವ ಅಂಶಗಳು ಯಾವ ಬಗೆಯ ಪರಿಣಾಮಗಳನ್ನು ಮಾಡುತ್ತವೆ ಅಥವಾ ದೇಹದ ಆರೋಗ್ಯ ಸ್ಥಿತಿ ಹೇಗಿದೆ ಎಂಬುದು ಮನದಟ್ಟಾಗುವುದಿಲ್ಲ.

ಉಲ್ಲೇಖಗಳು

ಭೌತಶಾಸ್ತ್ರ
ಬಿ. ಇ. ಸಿ. ಬಾಗಲಕೋಟ

ಬಿ ಇ ಸಿ (ಬಸವೇಶ್ವರ ಇಂಜಿನಿಯರಿಂಗ ಕಾಲೇಜ) ಅಥವಾ ಬಸವೇಶ್ವರ ತಾಂತ್ರಿಕ ಮಹಾವಿದ್ಯಾಲಯವು ಬಾಗಲಕೋಟ ನಗರದ ವಿದ್ಯಾಗಿರಿಯಲ್ಲಿದೆ. ಇದು ೧೯೬೩ರಲ್ಲಿ ಸ್ಥಾಪಿತವಾಗಿದ್ದು  ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ೨೦೦೭ದಲ್ಲಿ ಸ್ವಾಯತ್ತತೆ ಹೊಂದಿ ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ (ನವದೆಹಲಿ)ಯು ಮಾನ್ಯತೆ ನೀಡಿದೆ .ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ.  ಪ್ರಸ್ತುತ ೧೦ ಪದವಿ ಹಾಗೂ ೭ ಸ್ನಾತಕೋತ್ತರ ವಿಭಾಗಗಳು ಕಾರ್ಯನಿರ್ವಹಿಸುತ್ತವೆ.

ಚರಿತ್ರೆ 

ಬಸವೇಶ್ವರ ತಾಂತ್ರಿಕ ಮಹಾವಿದ್ಯಾಲಯವು  ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘದಿಂದ ೧೯೬೩ರಲ್ಲಿ ಸ್ಥಾಪಿಸಲ್ಪಟ್ಟಿದೆ. ಇದರ ಕೇಂದ್ರ ಕಛೇರಿ ಹಳೆ ಬಾಗಲಕೋಟ ನಗರದಲ್ಲಿದೆ.

ವಿಭಾಗಗಳು 

ವಾಹನ ಎಂಜಿನಿಯರಿಂಗ್
ಜೈವಿಕ ತಂತ್ರಜ್ಞಾನ ಎಂಜಿನಿಯರಿಂಗ್
ಸಿವಿಲ್ ಎಂಜಿನಿಯರಿಂಗ್
ಗಣಕಯಂತ್ರ ವಿಜ್ಞಾನ ಎಂಜಿನಿಯರಿಂಗ್
ಮಾಹಿತಿ ತಂತ್ರಜ್ಞಾನ ಎಂಜಿನಿಯರಿಂಗ್
ಉಪಕರಣ ತಂತ್ರಜ್ಞಾನ  ಎಂಜಿನಿಯರಿಂಗ್
ಕೈಗಾರಿಕಾ ಮತ್ತು ನಿರ್ಮಾಣ ಎಂಜಿನಿಯರಿಂಗ್
ವಿದ್ಯುತ್ ಮತ್ತು ವಿದುನ್ಮಾನ ಎಂಜಿನಿಯರಿಂಗ್
ವಿದ್ಯುನ್ಮಾನ ಮತ್ತು ಸಂವಹನ ಎಂಜಿನಿಯರಿಂಗ್
ಯಾಂತ್ರಿಕ ಎಂಜಿನಿಯರಿಂಗ್

ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘ , ಬಾಗಲಕೋಟ

ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘವು ೧೯೦೬ದಲ್ಲಿ  ಶ್ರೀ  ಬಿಳ್ಳೂರು ಗುರುಬಸವ ಮಹಾಸ್ವಾಮಿಜಿಗಳಿಂದ ಸ್ಥಾಪಿಸಲ್ಪಟ್ಟಿದೆ. ಸಂಘವು ೨೦೦೬ರಲ್ಲಿ ತನ್ನ ಶತಮಾನೋತ್ಸವವನ್ನು ಆಚರಿಸಿತು.

ಆಡಳಿತ

ಪ್ರಸ್ತುತ  ಶ್ರೀ ವೀರಣ್ಣ  ಚರಂತಿಮಠರು  ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘದ ಅಧ್ಯಕ್ಷರಾಗಿದ್ದಾರೆ.

ಆವರಣ

ಮಹಾವಿದ್ಯಾಲಯವು  ೧೫೦ ಎಕರೆ ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ  ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು, ಒಳಾಂಗಣ ಮೈದಾನ ಇದೆ.

ಗ್ರಂಥಾಲಯ

ಗ್ರಂಥಾಲಯ  ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.

ಪ್ರವೇಶ

ದ್ವಿತೀಯ ಪಿಯುಸಿ (೧೦+೨) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ , ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ  (೧೦+೨) ಮತ್ತು ಐಸಿಎಸ್ಸಿ (೧೦+೨) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.

ವಿದ್ಯಾರ್ಥಿವೇತನ

 ಅರ್ಹತೆ  ವಿದ್ಯಾರ್ಥಿವೇತನ
 ರಕ್ಷಣಾ ವಿದ್ಯಾರ್ಥಿವೇತನ
 ಜಿಂದಾಲ ವಿದ್ಯಾರ್ಥಿವೇತನ
 ಇನ್ಪೊಸಿಸ್ ವಿದ್ಯಾರ್ಥಿವೇತನ
 ಎಸ್.ಸಿ/ಎಸ್.ಟಿ ವಿದ್ಯಾರ್ಥಿವೇತನ

ವಿದ್ಯಾರ್ಥಿನಿಲಯಗಳು

 ನೇತಾಜಿ ವಿದ್ಯಾರ್ಥಿನಿಲಯ

 ವಿಶ್ವೇಶ್ವರಯ್ಯ  ವಿದ್ಯಾರ್ಥಿನಿಲಯ

 ವಿದ್ಯಾರ್ಥಿನಿಯರ ಹಾಸ್ಟೆಲ್

ಜೀವನ ಮಾರ್ಗದರ್ಶನ ಕೇಂದ್ರ

ಟಿ ಸಿ ಎಸ್ (ಟಾಟಾ ಕನ್ಸಲ್ಟನ್ಸಿ  ಸರ್ವಿಸಸ್), ಮೈಂಡ್ ಟ್ರೀ, ಐ ಗೇಟ್, ಎಂಪಾಸಿಸ್ ಹಾಗೂ ಐಬಿಎಮ್ ಮುಂತಾದ ಅಂತರರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಕಂಪನಿಗಳು ಕ್ಯಾಂಪಸ್ ಸಂದರ್ಶನ ನಡುಸುತ್ತವೆ.

ಬಾಹ್ಯ ಸಂಪರ್ಕಗಳು

ಬಸವೇಶ್ವರ ತಾಂತ್ರಿಕ ಮಹಾವಿದ್ಯಾಲಯದ  ಅಧಿಕೃತ ಅಂತರ್ಜಾಲ ತಾಣ

ಶೈಕ್ಷಣಿಕ ಸಂಸ್ಥೆಗಳು
ಬಿ. ಇ. ಸಿ.

ಬಿ ಇ ಸಿ(ಬಸವೇಶ್ವರ ಇಂಜಿನಿಯರಿಂಗ ಕಾಲೇಜ) ಅಥವಾ ಬಸವೇಶ್ವರ ತಾಂತ್ರಿಕ ಮಹಾವಿದ್ಯಾಲಯವು ಬಾಗಲಕೋಟ ನಗರದ ವಿದ್ಯಾಗಿರಿಯಲ್ಲಿದೆ. ಇದು ೧೯೬೩ರಲ್ಲಿ ಸ್ಥಾಪಿತವಾಗಿದ್ದು  ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ೨೦೦೭ದಲ್ಲಿ ಸ್ವಾಯತ್ತತೆ ಹೊಂದಿ ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ (ನವದೆಹಲಿ)ಯು ಮಾನ್ಯತೆ ನೀಡಿದೆ .ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ.  ಪ್ರಸ್ತುತ ೧೦ ಪದವಿ ಹಾಗೂ ೭ ಸ್ನಾತಕೋತ್ತರ ವಿಭಾಗಗಳು ಕಾರ್ಯನಿರ್ವಹಿಸುತ್ತವೆ.

ಚರಿತ್ರೆ 

ಬಸವೇಶ್ವರ ತಾಂತ್ರಿಕ ಮಹಾವಿದ್ಯಾಲಯವು  ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘದಿಂದ ೧೯೬೩ರಲ್ಲಿ ಸ್ಥಾಪಿಸಲ್ಪಟ್ಟಿದೆ. ಇದರ ಕೇಂದ್ರ ಕಛೇರಿ ಹಳೆ ಬಾಗಲಕೋಟ ನಗರದಲ್ಲಿದೆ.

ವಿಭಾಗಗಳು 

ವಾಹನ ಎಂಜಿನಿಯರಿಂಗ್
ಜೈವಿಕ ತಂತ್ರಜ್ಞಾನ ಎಂಜಿನಿಯರಿಂಗ್
ಸಿವಿಲ್ ಎಂಜಿನಿಯರಿಂಗ್
ಗಣಕಯಂತ್ರ ವಿಜ್ಞಾನ ಎಂಜಿನಿಯರಿಂಗ್
ಮಾಹಿತಿ ತಂತ್ರಜ್ಞಾನ ಎಂಜಿನಿಯರಿಂಗ್
ಉಪಕರಣ ತಂತ್ರಜ್ಞಾನ  ಎಂಜಿನಿಯರಿಂಗ್
ಕೈಗಾರಿಕಾ ಮತ್ತು ನಿರ್ಮಾಣ ಎಂಜಿನಿಯರಿಂಗ್
ವಿದ್ಯುತ್ ಮತ್ತು ವಿದುನ್ಮಾನ ಎಂಜಿನಿಯರಿಂಗ್
ವಿದ್ಯುನ್ಮಾನ ಮತ್ತು ಸಂವಹನ ಎಂಜಿನಿಯರಿಂಗ್
ಯಾಂತ್ರಿಕ ಎಂಜಿನಿಯರಿಂಗ್

ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘ , ಬಾಗಲಕೋಟ

ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘವು ೧೯೦೬ದಲ್ಲಿ  ಶ್ರೀ  ಬಿಳ್ಳೂರು ಗುರುಬಸವ ಮಹಾಸ್ವಾಮಿಜಿಗಳಿಂದ ಸ್ಥಾಪಿಸಲ್ಪಟ್ಟಿದೆ. ಸಂಘವು ೨೦೦೬ರಲ್ಲಿ ತನ್ನ ಶತಮಾನೋತ್ಸವವನ್ನು ಆಚರಿಸಿತು.

ಆಡಳಿತ

ಪ್ರಸ್ತುತ  ಶ್ರೀ ವೀರಣ್ಣ  ಚರಂತಿಮಠರು  ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘದ ಅಧ್ಯಕ್ಷರಾಗಿದ್ದಾರೆ.

ಆವರಣ

ಮಹಾವಿದ್ಯಾಲಯವು  ೧೫೦ ಎಕರೆ ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ  ಕ್ರಿಕೇಟ್, ಟೆನ್ನಿಸ್, ಕಾಲ್ಚೆಂಡು, ಒಳಾಂಗಣ ಮೈದಾನ ಇದೆ.

ಗ್ರಂಥಾಲಯ

ಗ್ರಂಥಾಲಯ  ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.

ಪ್ರವೇಶ

ದ್ವಿತೀಯ ಪಿಯುಸಿ (೧೦+೨) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ , ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ  (೧೦+೨) ಮತ್ತು ಐಸಿಎಸ್ಸಿ (೧೦+೨) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.

ವಿದ್ಯಾರ್ಥಿವೇತನ

 ಅರ್ಹತೆ  ವಿದ್ಯಾರ್ಥಿವೇತನ
 ರಕ್ಷಣಾ ವಿದ್ಯಾರ್ಥಿವೇತನ
 ಜಿಂದಾಲ ವಿದ್ಯಾರ್ಥಿವೇತನ
 ಇನ್ಪೊಸಿಸ್ ವಿದ್ಯಾರ್ಥಿವೇತನ
 ಎಸ್.ಸಿ/ಎಸ್.ಟಿ ವಿದ್ಯಾರ್ಥಿವೇತನ

ವಿದ್ಯಾರ್ಥಿನಿಲಯಗಳು

 ನೇತಾಜಿ ವಿದ್ಯಾರ್ಥಿನಿಲಯ

 ವಿಶ್ವೇಶ್ವರಯ್ಯ  ವಿದ್ಯಾರ್ಥಿನಿಲಯ

 ವಿದ್ಯಾರ್ಥಿನಿಯರ ಹಾಸ್ಟೆಲ್

ಜೀವನ ಮಾರ್ಗದರ್ಶನ ಕೇಂದ್ರ

ಟಿ ಸಿ ಎಸ್ (ಟಾಟಾ ಕನ್ಸಲ್ಟನ್ಸಿ  ಸರ್ವಿಸಸ್), ಮೈಂಡ್ ಟ್ರೀ, ಐ ಗೇಟ್, ಎಂಪಾಸಿಸ್ ಹಾಗೂ ಐಬಿಎಮ್ ಮುಂತಾದ ಅಂತರರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಕಂಪನಿಗಳು ಕ್ಯಾಂಪಸ್ ಸಂದರ್ಶನ ನಡೆಸುತ್ತವೆ.

ಬಾಹ್ಯ ಸಂಪರ್ಕಗಳು

ಬಸವೇಶ್ವರ ತಾಂತ್ರಿಕ ಮಹಾವಿದ್ಯಾಲಯದ  ಅಧಿಕೃತ ಅಂತರ್ಜಾಲ ತಾಣ

ಶೈಕ್ಷಣಿಕ ಸಂಸ್ಥೆಗಳು
ಟೈಟಾನಿಕ್

ಟೈಟಾನಿಕ್  -  ೧೯೧೨ರಲ್ಲಿ ಇಂಗ್ಲೆಂಡಿನ ಸೌತ್‌ಹ್ಯಾಂಪ್ಟನ್‌ನಿಂದ ಅಮೆರಿಕಾದ ನ್ಯೂಯಾರ್ಕ್‌ಗೆ ಹೊರಟು, ತನ್ನ ಮೊದಲ ಯಾನದಲ್ಲೇ ಅಪಘಾತಕ್ಕೀಡಾಗಿ ಮುಳುಗಿಹೋದ ಬೃಹತ್ ಹಡಗು. 'ಮುಳುಗಲಾರದ ಹಡಗು' ಎಂದು ಭಾರೀ ಪ್ರಚಾರ ಪಡೆದು ವಿಶ್ವಪ್ರಖ್ಯಾತವಾಗಿದ್ದ ಟೈಟಾನಿಕ್‌ನ ದಾರುಣ ಅಂತ್ಯ ಮಾನವ ಇತಿಹಾಸದ ಅತ್ಯಂತ ಭೀಕರ ದುರ್ಘಟನೆಗಳಲ್ಲೊಂದು.

'ವೈಟ್ ಸ್ಟಾರ್ ಲೈನ್' ಎಂಬ ಸಾರಿಗೆ ಸಂಸ್ಥೆಯ ಒಡೆತನದಲ್ಲಿದ್ದ ಟೈಟಾನಿಕ್ ಅನ್ನು ಬೆಲ್‌ಫಾಸ್ಟ್‌ನ ಹಾರ್ಲಂಡ್ ಅಂಡ್ ವುಲ್ಫ್ ಎಂಬ ಸಂಸ್ಥೆ ನಿರ್ಮಿಸಿತ್ತು. ಆ ಸಮಯದ ಅತ್ಯಂತ ದೊಡ್ಡ ಹಾಗೂ ವೈಭವೋಪೇತ ಹಡಗುಗಳಲ್ಲಿ ಟೈಟಾನಿಕ್ ಅಗ್ರಸ್ಥಾನ ಪಡೆದಿತ್ತು. ಇಷ್ಟು ಭರ್ಜರಿಯಾಗಿದ್ದ ಹಡಗು ಮುಳುಗುವುದು ಅಸಾಧ್ಯವೆಂದೇ ಎಲ್ಲರ ಭಾವನೆಯಾಗಿತ್ತು. 

ತನ್ನ ಮೊದಲ ಯಾನದಲ್ಲಿ ನ್ಯೂಯಾರ್ಕ್‌ಗೆ ತೆರಳುತ್ತಿದ್ದ ಟೈಟಾನಿಕ್ ೧೯೧೨ರ ಏಪ್ರಿಲ್ ೧೪ - ೧೫ರ ಮಧ್ಯರಾತ್ರಿ ನ್ಯೂಫೌಂಡ್‌ಲ್ಯಾಂಡಿನ ತೀರದಿಂದ ಸುಮಾರು ೬೪೦ ಕಿಲೋಮೀಟರ್ ದಕ್ಷಿಣದಲ್ಲಿ ನೀರ್ಗಲ್ಲೊಂದಕ್ಕೆ ಡಿಕ್ಕಿ ಹೊಡೆಯಿತು. ನೀರ್ಗಲ್ಲು ಅಪ್ಪಳಿಸಿದ ಮೂರು ಗಂಟೆಗಳೊಳಗೆಯೇ, ಏಪ್ರಿಲ್ ೧೫ರ ಮುಂಜಾನೆ ೨.೨೦ರ ಸಮಯದಲ್ಲಿ ಟೈಟಾನಿಕ್ ಸುಮಾರು ೧೫೦೦ ಪ್ರಯಾಣಿಕರೊಡನೆ ಸಂಪೂರ್ಣವಾಗಿ ಮುಳುಗಿಹೋಯಿತು.

ಟೈಟಾನಿಕ್‌ನಲ್ಲಿದ್ದ ಸುಮಾರು ೨೨೨೦ ಪ್ರಯಾಣಿಕರಲ್ಲಿ ೧೭೦೦ ಜನರಿಗೆ ಮಾತ್ರ ಸಾಲುವಷ್ಟು ಲೈಫ್ ಬೋಟುಗಳಿದ್ದದ್ದು ಈ ದುರಂತವನ್ನು ಮತ್ತಷ್ಟು ಘೋರವನ್ನಾಗಿಸಿತು. ಅಲ್ಲಿ ಲಭ್ಯವಿದ್ದ ಕೆಲವೇ ಲೈಫ್ ಬೋಟುಗಳನ್ನೂ ಸಹ ಸರಿಯಾಗಿ ಉಪಯೋಗಿಸಿಕೊಳ್ಳಲಾಗಲಿಲ್ಲ; ಅನೇಕ ಲೈಫ್ ಬೋಟುಗಳು ತಮ್ಮ ಪೂರ್ಣ ಸಾಮರ್ಥ್ಯಕ್ಕಿಂತ ಕಡಿಮೆ ಜನರನ್ನು ಕೊಂಡೊಯ್ದವು. ಕಡೆಗೆ ಈ ದುರಂತದಲ್ಲಿ ಬದುಕುಳಿದವರ ಸಂಖ್ಯೆ ಕೇವಲ ೭೦೫. 

ಲೈಫ್ ಬೋಟುಗಳಲ್ಲಿ ಹೊರಟ ಈ ಜನರನ್ನು 'ಕಾರ್ಪೇಥಿಯಾ' ಎಂಬ ಹಡಗು ರಕ್ಷಿಸಿತು. ಈ ಹಡಗು ಟೈಟಾನಿಕ್‌ನಿಂದ ಕಳುಹಿಸಲ್ಪಟ್ಟಿದ್ದ ಅಪಾಯದ ಸಂಕೇತವನ್ನು ಗ್ರಹಿಸಿ ಸಹಾಯಕ್ಕಾಗಿ ತೆರಳುತ್ತಿತ್ತು. ಆದರೆ ಟೈಟಾನಿಕ್ ನೀರ್ಗಲ್ಲಿಗೆ ಡಿಕ್ಕಿ ಹೊಡೆದ ಸಮಯದಲ್ಲಿ ಅದರ ಸಮೀಪದಲ್ಲೇ ಇದ್ದ 'ಕ್ಯಾಲಿಫೋರ್ನಿಯನ್' ಎಂಬ ನೌಕೆಯ ರೇಡಿಯೋ ಗ್ರಾಹಕ ನಿಷ್ಕ್ರಿಯವಾಗಿದ್ದರಿಂದ ಟೈಟಾನಿಕ್‌ಗೆ ಸರಿಯಾದ ಸಮಯದಲ್ಲಿ ನೆರವು ದೊರಕಲಿಲ್ಲ.  

ಟೈಟಾನಿಕ್‌ನಲ್ಲಿದ್ದ ಮೊದಲ ಮತ್ತು ಎರಡನೇ ದರ್ಜೆ ಪ್ರಯಾಣಿಕರಲ್ಲಿ ಬಹುತೇಕ ಎಲ್ಲ ಮಕ್ಕಳು ಹಾಗೂ ಮಹಿಳೆಯರು ಉಳಿದುಕೊಂಡರು. ತೃತೀಯ ದರ್ಜೆಯಲ್ಲಿ ಪ್ರಯಾಣಿಸುತ್ತಿದ್ದ ಮಕ್ಕಳಲ್ಲಿ ಸುಮಾರು ಮೂರನೇ ಎರಡು ಭಾಗದಷ್ಟು ಬದುಕುಳಿಯಲಿಲ್ಲ. ಹಡಗಿನಲ್ಲಿದ್ದ ಅನೇಕ ಆಗರ್ಭ ಶ್ರೀಮಂತರೂ ಈ ದುರಂತದಲ್ಲಿ ಜೀವತೆತ್ತರು. ಇವರಲ್ಲಿ ಟೈಟಾನಿಕ್‌ನಲ್ಲಿದ್ದ ಅತ್ಯಂತ ಶ್ರೀಮಂತ ವ್ಯಕ್ತಿ ಜಾನ್ ಜೇಕಬ್ ಆಸ್ಟರ್, ಟೈಟಾನಿಕ್‌ನ ಕ್ಯಾಪ್ಟನ್ ಎಡ್ವರ್ಡ್ ಜೆ. ಸ್ಮಿತ್, ಟೈಟಾನಿಕ್‌ನ ವಿನ್ಯಾಸಕಾರ ಥಾಮಸ್ ಆಂಡ್ರೂಸ್, ವಾಣಿಜ್ಯೋದ್ಯಮಿಗಳಾದ ಇಸಿಡಾರ್ ಸ್ಟ್ರಾಸ್, ಬೆಂಜಮಿನ್ ಗುಗನ್‌ಹೀಮ್ ಸೇರಿದಂತೆ ಅನೇಕ ಪ್ರಸಿದ್ಧರೂ ಇದ್ದರು. 

ಈ ದುರಂತದ ಪರಿಣಾಮವಾಗಿ ನೌಕಾಯಾನದ ಸುರಕ್ಷತೆಯ ಬಗೆಗೆ ವಿಶ್ವದ ಗಮನ ಹರಿಯಿತು. ಪ್ರತಿಯೊಂದು ಹಡಗಿನಲ್ಲೂ ಎಲ್ಲ ಪ್ರಯಾಣಿಕರಿಗೂ ಸಾಲುವಷ್ಟು ಲೈಫ್‌ಬೋಟುಗಳಿರಬೇಕಾದುದನ್ನು ಕಡ್ಡಾಯಗೊಳಿಸಲಾಯಿತು. 'ಕ್ಯಾಲಿಫೋರ್ನಿಯನ್' ನೌಕೆಯ ರೇಡಿಯೋ ಗ್ರಾಹಕ ಕಾರ್ಯನಿರತವಾಗಿದ್ದಿದ್ದಲ್ಲಿ ಟೈಟಾನಿಕ್ ದುರಂತದ ತೀವ್ರತೆಯನ್ನು ಕಡಿಮೆ ಮಾಡಬಹುದಾಗಿತ್ತೆಂಬುದನ್ನು ಮನಗಂಡ ನಂತರ ಹಡಗುಗಳಲ್ಲಿನ ಸಂಪರ್ಕ ಸಾಧನಗಳು ದಿನದ ೨೪ ಗಂಟೆಗಳೂ ಚಾಲನೆಯಲ್ಲಿರಬೇಕೆಂಬ ನಿಯಮವನ್ನೂ ಜಾರಿಗೆ ತರಲಾಯಿತು. ಸಮುದ್ರದಲ್ಲಿ ನೀರ್ಗಲ್ಲುಗಳ ಕುರಿತು ಮಾಹಿತಿನೀಡಿ ಅಪಘಾತಗಳನ್ನು ತಡೆಯಲು ಅಂತರರಾಷ್ಟ್ರೀಯ ಐಸ್ ಪಟ್ರೋಲ್ ಅನ್ನು ಸ್ಥಾಪಿಸಲಾಯಿತು.

ಸಂಚಾರ ವ್ಯವಸ್ಥೆ
ಹಡಗುಗಳು
ದುರಂತಗಳು
ಸೈಬರ್‌ನೆಟಿಕ್ಸ್

ಸೈಬರ್‌ನೆಟಿಕ್ಸ್ ಎಂಬುವುದು ಯಂತ್ರಮಾನವರ ಅಧ್ಯಯನಕ್ಕೆ ಸಂಬಂಧಿಸಿದ ವಿಜ್ಞಾನದ ಅತ್ಯಾಧುನಿಕ ಶಾಖೆ; ಮಿದುಳು, ನರಮಂಡಲ, ಕಂಪ್ಯೂಟರ್‌ನಂಥ ಯಂತ್ರಗಳ ಸ್ವನಿಯಂತ್ರಣ ವ್ಯವಸ್ಥೆ ಮತ್ತು ಸ್ವಾಮ್ಯಗಳನ್ನು ಕುರಿತ ಶಾಸ್ತ್ರವಿಭಾಗ (ಮೈಸೂರು ವಿವಿಯ ಇಂಗ್ಲಿಷ್-ಕನ್ನಡ ನಿಘಂಟಿನಲ್ಲಿರುವಂತೆ ). 

ಯಂತ್ರಮಾನವರ ಅಧ್ಯಯನ ನಡೆಸಲು ಹುಟ್ಟಿಕೊಂಡಿದ್ದ ರೋಬಾಟಿಕ್ಸ್ ತೊಂಬತ್ತರ ದಶಕದ ವೇಳೆಗೆ ಈ ಹೊಸ ಶಾಖೆಗೆ ಜನ್ಮನೀಡಿತು. ರೋಬಾಟಿಕ್ಸ್‌ನಲ್ಲಿ ಕೇವಲ ಯಂತ್ರದಂತೆ ದುಡಿಯುತ್ತ ಮನುಷ್ಯರಿಗೆ ಸಹಾಯಕರಾಗಿದ್ದ ರೋಬಾಟ್‌ಗಳು, ಸೈಬರ್‌ನೆಟಿಕ್ಸ್‌ನ ಉಗಮವಾದ ಮೇಲೆ ಮನುಷ್ಯನ ನರಮಂಡಲಗಳು ಹಾಗೂ ಜ್ಞಾನವಾಹಕಗಳನ್ನೂ ಪಡೆದುಕೊಳ್ಳಲಾರಂಭಿಸಿದವು.

ಬಾಹ್ಯ ಸಂಪರ್ಕಗಳು

General
 Norbert Wiener and Stefan Odobleja - A Comparative Analysis
 Reading List for Cybernetics 
 Principia Cybernetica Web
 Web Dictionary of Cybernetics and Systems 
 Glossary Slideshow (136 slides) 
 Basics of Cybernetics 
 
Music
Mailman, Joshua B. 2012.  "Seven Metaphors for (Music) Listening: DRAMaTIC" in Journal of Sonic Studies v.2.
Societies
 American Society for Cybernetics
 IEEE Systems, Man, & Cybernetics Society
  International Society for Cybernetics and Systems Research 
 The Cybernetics Society

ಮಾಹಿತಿ ತಂತ್ರಜ್ಞಾನ
ಸಿಂಪ್ಯೂಟರ್

ಸಿಂಪ್ಯೂಟರ್ - ಇದು ಭಾರತದಲ್ಲಿ ತಯಾರಾದ ಕಡಿಮೆ ಖರ್ಚಿನ ಕಂಪ್ಯೂಟರಿನ ಹೆಸರು. ಸಮಾಜದ ಎಲ್ಲ ವರ್ಗದವರಿಗೂ ಕಂಪ್ಯೂಟರ್ ದೊರಕುವಂತಾಗಬೇಕು ಎನ್ನುವ ಉದ್ದೇಶದಿಂದ ತಯಾರಾದ ಈ ಸಾಧನ ಮಾರುಕಟ್ಟೆಯಲ್ಲಿ ಹೆಚ್ಚಿನ ಸಾಧನೆಯನ್ನೇನೂ ಮಾಡಲಿಲ್ಲ.

ಹಿನ್ನೆಲೆ
ನಮ್ಮ ದೇಶ ಮಾಹಿತಿ ತಂತ್ರಜ್ಞಾನದ ತವರು. ನಮ್ಮ ನಗರಗಳು ಐಟಿ ಯುಗದಲ್ಲಿ ಮುನ್ನುಗ್ಗುತ್ತಿದ್ದರೂ ಕೂಡ ಗ್ರಾಮೀಣ ಪ್ರದೇಶಗಳು ಈ ಭರಾಟೆಯಿಂದ ದೂರವೇ ಉಳಿದಿದ್ದವು. ಈ ಬೇಧ ಕೊನೆಯಾಗಿ, ಎಲ್ಲರ ಕೈಗೂ ಕಂಪ್ಯೂಟರ್ ಬರುವಂತಾಗಬೇಕೆಂಬ ಮಹತ್ವಾಕಾಂಕ್ಷೆಯ ಫಲವಾಗಿ ಜನ್ಮತಳೆದ ಪುಟಾಣಿ ಕಂಪ್ಯೂಟರ್‌ನ ಹೆಸರೇ 'ಸಿಂಪ್ಯೂಟರ್'. ಇದನ್ನು ರೂಪಿಸಿದವರು ಇಂಡಿಯನ್ ಇನ್ಸ್‌ಟಿಟ್ಯೂಟ್ ಆಫ್ ಸೈನ್ಸ್, ಭಾರತ್ ಎಲೆಕ್ಟ್ರಾನಿಕ್ಸ್ ಲಿಮಿಟೆಡ್ ಮುಂತಾದ ಸಂಸ್ಥೆಗಳ ಸಹಭಾಗಿತ್ವದಲ್ಲಿ ರಚಿತವಾದ ಸಿಂಪ್ಯೂಟರ್ ಟ್ರಸ್ಟ್‌ನ ವಿಜ್ಞಾನಿಗಳು. ಸರಳ ಗಣಕಯಂತ್ರ ಅಥವಾ ಸಿಂಪಲ್ ಕಂಪ್ಯೂಟರ್ ಎಂಬ ಹೆಸರಿನ ಹೃಸ್ವರೂಪವಾದ ಈ ಸಿಂಪ್ಯೂಟರ್, ಸಾಮಾನ್ಯ ಕಂಪ್ಯೂಟರ್‌ಗಳಿಗೆ ಹೋಲಿಸಿದಾಗ ನಾಲ್ಕೈದು ಪಟ್ಟು ಕಡಿಮೆಬೆಲೆಗೆ ಲಭ್ಯವಾಗುತ್ತದೆ ಎನ್ನಲಾಗಿತ್ತು.

ಗಣಕಯಂತ್ರ
ತಂತ್ರಜ್ಞಾನ
ನೀರ್ಗಲ್ಲು

ಸಮುದ್ರದಲ್ಲಿ ತೇಲಿಬರುವ ಬಂಡೆಗಾತ್ರದ ಮಂಜುಗಡ್ಡೆಗಳನ್ನು ನೀರ್ಗಲ್ಲುಗಳೆಂದು ಕರೆಯುತ್ತಾರೆ. ಹಿಮನದಿಗಳಿಂದಲೋ ಧ್ರುವಪ್ರದೇಶಗಳಿಂದಲೋ ಮುರಿದುಕೊಂಡು ತೇಲಿಬರುವ ಸಿಹಿನೀರಿನ ಮಂಜುಗಡ್ಡೆಗಳಿವು. 

ನೀರಿಗೋ ಜ್ಯೂಸಿಗೋ ಮತ್ತೊಂದಕ್ಕೋ ಹಾಕಿದ ಮಂಜುಗೆಡ್ಡೆ ತೇಲುವುದು ನಮಗೆಲ್ಲ ಗೊತ್ತೇ ಇದೆ; ಮಂಜುಗಡ್ಡೆ ಹಾಗೂ ನೀರಿನ ಸಾಂದ್ರತೆಗಳಲ್ಲಿ ವ್ಯತ್ಯಾಸವಿರುವುದು ಇದಕ್ಕೆ ಕಾರಣ. ನೀರ್ಗಲ್ಲುಗಳು ಸಮುದ್ರದಲ್ಲಿ ತೇಲುವುದೂ ಇದೇ ಕಾರಣದಿಂದ. ಆದರೆ ಹಾಗೆ ತೇಲುವಾಗ ಅವುಗಳ ಹತ್ತನೇ ಒಂದು ಭಾಗ ಮಾತ್ರ ನೀರಿನಿಂದ ಮೇಲಿರುತ್ತದೆ. ಫ್ರಿಜ್ಜಿನಲ್ಲಿ ನೀರಿಟ್ಟು ಐಸ್‌ಕ್ಯೂಬ್ ತಯಾರಿಸಿದಂತೆ ಐಸ್‌ಬರ್ಗ್ ಅನ್ನು ಯಾರೂ ತಯಾರಿಸಿರುವುದಿಲ್ಲವಲ್ಲ! ಹಾಗಾಗಿ ನೀರ್ಗಲ್ಲಿನ ನೀರಿನಡಿಯ ಭಾಗ ಯಾವ ಆಕಾರದಲ್ಲಿದೆಯೆಂದಾಗಲೀ ಎಷ್ಟು ದೊಡ್ಡದಿದೆಯೆಂದಾಗಲೀ ಪತ್ತೆಮಾಡುವುದು ಕಷ್ಟ. ಹೀಗಾಗಿಯೇ ಸಣ್ಣದಾಗಿ ಶುರುವಾಗುವ ದೊಡ್ಡ ಸಮಸ್ಯೆಗಳನ್ನು 'ನೀರ್ಗಲ್ಲಿನ ತುದಿ' ಅಥವಾ 'ಟಿಪ್ ಆಫ್ ದಿ ಐಸ್‌ಬರ್ಗ್' ಎಂದು ಗುರುತಿಸುತ್ತಾರೆ.

ಅಟ್ಲಾಂಟಿಕ್ ಸಾಗರದಲ್ಲಿ ಕಾಣಿಸಿಕೊಳ್ಳುವ ಬಹುತೇಕ ನೀರ್ಗಲ್ಲುಗಳ ಮೂಲ ಗ್ರೀನ್‌ಲ್ಯಾಂಡಿನ ಹಿಮನದಿಗಳು. ಇವುಗಳಲ್ಲಿನ ಹಿಮ ಗ್ರೀನ್‌ಲ್ಯಾಂಡ್ ಕರಾವಳಿ ತಲುಪಿದಾಗ ಚೂರುಗಳಾಗಿ ಒಡೆದು ನೀರ್ಗಲ್ಲುಗಳನ್ನು ರೂಪಿಸುತ್ತದೆ. 

ನೂರು ವರ್ಷಗಳ ಹಿಂದೆ  ಟೈಟಾನಿಕ್ ದುರಂತಕ್ಕೆ ಕಾರಣವಾದದ್ದು ಇಂತಹುದೇ ಒಂದು ನೀರ್ಗಲ್ಲು.

ಪರಿಸರ ವಿಜ್ಞಾನ
ಅಂತರಿಕ್ಷದ ಅದ್ಭುತಗಳು

ಅಂತರಿಕ್ಷದ ಅದ್ಭುತಗಳು - ೨೦೦೫ರಲ್ಲಿ ಪ್ರಕಟವಾದ ಪುಸ್ತಕ. ಲೇಖಕರು ಟಿ ಜಿ ಶ್ರೀನಿಧಿ. ಅಂತರಿಕ್ಷದ ರೋಚಕತೆ ಹಾಗೂ ಅಲ್ಲಿ ಮಾನವನ ಸಾಧನೆಗಳನ್ನು ಕುರಿತ ಬಿಡಿಬರಹಗಳನ್ನು ಈ ಪುಸ್ತಕ ದಲ್ಲಿ ಸಂಕಲಿಸಲಾಗಿದೆ.

ಕನ್ನಡ ಪುಸ್ತಕಗಳು
ಅವಕಾಶ ಅಪಾರ

ಅವಕಾಶ ಅಪಾರ - ೨೦೦೮ರಲ್ಲಿ ಪ್ರಕಟವಾದ ಪುಸ್ತಕ. ಲೇಖಕರು ಟಿ ಜಿ ಶ್ರೀನಿಧಿ. ಮಾಹಿತಿ ತಂತ್ರಜ್ಞಾನ ಕ್ಷೇತ್ರದಲ್ಲಿ ಲಭ್ಯವಿರುವ ಉದ್ಯೋಗಾವಕಾಶಗಳ ಬಗ್ಗೆ ವಿಜಯ ಕರ್ನಾಟಕದ 'ಉದ್ಯೋಗ ವಿಜಯ' ಪುರವಣಿಗೆ ಬರೆಯುತ್ತಿದ್ದ ಅಂಕಣ ಬರಹಗಳ ಸಂಕಲನ ಇದು. ಒಟ್ಟು ಮೂವತ್ತಾರು ಲೇಖನಗಳಿರುವ ಈ ಪುಸ್ತಕಕ್ಕೆ ಡಾ. ಯು. ಬಿ. ಪವನಜರ ಮುನ್ನುಡಿ ಇದೆ.
ಯಂತ್ರಮಾನವ ಅಥವಾ ರೋಬಾಟ್‌ಗಳ ಕಲ್ಪನೆ ಬಹಳ ಹಿಂದಿನಿಂದಲೂ ನಮ್ಮಲ್ಲಿ ಮುಗಿಯದ ಕುತೂಹಲವನ್ನು ಮೂಡಿಸುತ್ತ ಬಂದಿದೆ. ಸೆಕ್ಯೂರಿಟಿ ಗಾರ್ಡ್‌ನಂತೆ ಕೆಲಸಮಾಡುವ ರೋಬಾಟ್, ನಾಯಿಯಂತೆ ವರ್ತಿಸುವ ರೋಬಾಟ್, ಡ್ಯಾನ್ಸ್ ಮಾಡುವ ರೋಬಾಟ್ – ಹೀಗೆ ವಿವಿಧ ಬಗೆಯ ರೋಬಾಟ್‌ಗಳು ಸದಾ ನಮ್ಮ ಕುತೂಹಲಕ್ಕೆ ಗ್ರಾಸವಾಗುತ್ತಲೇ ಇರುತ್ತವೆ.

ಹೆಚ್ಚಿನ ಓದು
 ಕಣಜ ಜಾಲತಾಣದಲ್ಲಿ ಈ ಪುಸ್ತಕದ ಅಧ್ಯಾಯಗಳು
 ವೆಬ್ ಲೋಕದಲ್ಲಿ ವಿಹಾರ 
 ಪುಸ್ತಕ ಪರಿಚಯ 

ಪುಸ್ತಕಗಳು
ಇರ್ಫಾನ್ ಖಾನ್

ಇರ್ಫಾನ್ ಖಾನ್ (ಇರ್ಫಾನ್ ಖಾನ್ ಸಾಹಬ್ಜಾದೆ )  (7 ಜನವರಿ 1967 - 29 ಏಪ್ರಿಲ್ 2020) ಒಬ್ಬ ಭಾರತೀಯ ನಟರಾಗಿದ್ದರು, ಹಿಂದಿ ಚಿತ್ರರಂಗದಲ್ಲಿ ಮುಖ್ಯವಾಗಿ ಕೆಲಸ ಮಾಡಿದ ಅವರು , ಬ್ರಿಟಿಷ್ ಮತ್ತು ಅಮೇರಿಕನ್ ಚಲನಚಿತ್ರಗಳಲ್ಲಿಯು  ನಟಿಸಿದ್ದಾರೆ . ಭಾರತೀಯ ಸಿನೆಮಾದ ಅತ್ಯುತ್ತಮ ನಟರಲ್ಲಿ ಒಬ್ಬರೆಂದು  ಮಾಧ್ಯಮಗಳಲ್ಲಿ ಉಲ್ಲೇಖಿಸಲಾಗಿದೆ,

ಇತಿವೃತ್ತ
 ಖಾನ್ ಅವರ  30 ವರ್ಷಗಳ ವೃತ್ತಿಜೀವನದಲ್ಲಿ   ಅವರಿಗೆ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ, ಏಷ್ಯನ್ ಚಲನಚಿತ್ರ ಪ್ರಶಸ್ತಿ ಮತ್ತು ನಾಲ್ಕು ಫಿಲ್ಮ್‌ಫೇರ್ ಪ್ರಶಸ್ತಿಗಳು ಸೇರಿದಂತೆ ಹಲವಾರು ಪುರಸ್ಕಾರಗಳನ್ನು ಸಂದಿವೆ. 2011 ರಲ್ಲಿ, ಅವರಿಗೆ ಭಾರತದ ನಾಲ್ಕನೇ ಅತ್ಯುನ್ನತ ನಾಗರಿಕ ಗೌರವವಾದ ಪದ್ಮಶ್ರೀ ನೀಡಿ ಗೌರವಿಸಲಾಯಿತು. 
 ಸಲಾಮ್ ಬಾಂಬೆ ಚಿತ್ರದ ಪೋಷಕ ಪಾತ್ರದಲ್ಲಿ ಅಭಿನಯಿಸುವದರ ಜೊತೆಗೆ ಖಾನ್ ಚಿತ್ರರಂಗಕ್ಕೆ  1988 ರಲ್ಲಿ ಪಾದಾರ್ಪಣೆ ಮಾಡಿದರು. ಬ್ರಿಟಿಷ್ ಚಲನಚಿತ್ರ ದಿ ವಾರಿಯರ್ (2001) ನಲ್ಲಿ ನಟಿಸಿದ ನಂತರ ಅವರಿಗೆ ಹೆಚ್ಚಿನ ಚಿತ್ರಗಳಲ್ಲಿ ಅಭಿನಯಿಸುವ ಅವಕಾಶ ಬಂದವು.
 ನಂತರ ಹಸಿಲ್ (2003) ಮತ್ತು ಮಕ್ಬೂಲ್ (2004) ಅದ್ಭುತ ಅಭಿನಯದಿಂದ ನಂತರ ದಿ ನೇಮ್‌ಸೇಕ್ (2006), ಲೈಫ್ ಇನ್ ಎ ಮೇಟ್ರೋ (2007)ನಲ್ಲಿ ತಮ್ಮ ಪಾತ್ರಗಳಿಗೆ ವಿಮರ್ಶಕರ ಮೆಚ್ಚುಗೆ ಗಳಿಸಿದರು. ಪಾನ್ ಸಿಂಗ್ ತೋಮರ್ (2011). ದಿ ಲಂಚ್‌ಬಾಕ್ಸ್ (2013), ಪಿಕು (2015), ಮತ್ತು ತಲ್ವಾರ್ (2015) ಚಿತ್ರಗಳಲ್ಲಿ ಅವರು ನಟಿಸಿದ ಪಾತ್ರಗಳಿಗೆ ಹೆಚ್ಚಿನ ಯಶಸ್ಸು ಸಿಕ್ಕಿತು. ಹಾಲಿವುಡ್ ಚಲನಚಿತ್ರಗಳಾದ ದಿ ಅಮೇಜಿಂಗ್ ಸ್ಪೈಡರ್ ಮ್ಯಾನ್ (2012), ಲೈಫ್ ಆಫ್ ಪೈ (2012), ಜುರಾಸಿಕ್ ವರ್ಲ್ಡ್  (2015), ಮತ್ತು ಇನ್ಫರ್ನೊ (2016) ಗಳಲ್ಲಿ ಅಭಿನಯಿಸಿದ್ದಾರೆ. ಅವರು ಟೆಲಿವಿಶನ್, ಹಾಗೂ ರಂಗಭೂಮಿಯಲ್ಲೂ ಕೆಲಸ ಮಾಡಿದ್ದಾರೆ .

ಬಾಲ್ಯದ ದಿನಗಳು
೧೯೯೫ ರ ಫೆಬ್ರವರಿ ೨೩ ರಂದು, ಮುಸಲ್ಮಾನ ಪರಿವಾರವೊಂದರಲ್ಲಿ ಜನಿಸಿದರು. ತಾಯಿ,ಬೇಗಂ, 'ಟೊಂಕ್ ಹಕೀಮ್' ಪರಿವಾರದಿಂದ ಬಂದವರು. ತಂದೆ, ಒಬ್ಬ ಜಾಗೀರ್ದಾರ್. 'ಟೊಂಕ್' ಜಿಲ್ಲೆಯ 'ಖಜೂರಿ' ಗ್ರಾಮದಲ್ಲಿ 'ಟೈರ್ ಬಿಸಿನೆಸ್' ನಡೆಸುತ್ತಿದ್ದರು. ಖಾನ್ ಜೈಪುರದಲ್ಲಿ ಎಂ.ಎ. ಓದಿನ ನಂತರ , 1984 ರಲ್ಲಿ ನವದೆಹಲಿಯ ನ್ಯಾಷನಲ್ ಸ್ಕೂಲ್ ಆಫ್ ಡ್ರಾಮಾ (ಎನ್‌ಎಸ್‌ಡಿ) ದಲ್ಲಿ   ನಟನೆಯ ತರಬೇತಿ ಪಡೆದಿದ್ದಾರೆ.

ವೈಯಕ್ತಿಕ ಜೀವನ
ಕವಯಿತ್ರಿ, 'ಸುತಾಪ ಸಿಕ್ದಾರ್' ಜೊತೆ ಮದುವೆಯಾದರು. ಆಕೆ,'ಎನ್.ಎಸ್.ಡಿ'.ಪದವೀಧರೆ. ಮಕ್ಕಳು 'ಬಾಬಿಲ್', ಮತ್ತು 'ಆರ್ಯನ್', ಇಬ್ಬರು ಸೊದರರು.

ಅಭಿನಯ ಪ್ರಪಂಚದಲ್ಲಿ 

ಚಾಣಕ್ಯ
ಭಾರತ್ ಏಕ ಖೋಜ್
ಸಾರಾ ಜಹಾ ಹಮಾರ
ಬನೆಗೀ ಅಪ್ನಿ ಬಾತ್
ಚಂದ್ರಕಾಂತ (ಡಿಡಿ)
ಅನೂ ಗೂಂಜ್ (ದೂರದರ್ಶನ)
ಸ್ಟಾರ್ ಬೆಸ್ಟ್ ಸೆಲ್ಲರ್ಸ್
ಟೆಲೆ ಪ್ಲೇ ಲಾಲ್ ಘಾಸ್', ಪಾರ್ ನೀಲಾ ಘೋಡೆ
ದಾರ್  
ಸ್ಟಾರ್ ಬೆಸ್ಟ್ ಸೆಲ್ಲರ್ಸ್ 
ಏಕ್ ಶಾಮ್ ಕಿ ಮುಲಾಕಾತ್
ಭಂವರ್

ಚಲನಚಿತ್ರಗಳು

೧೯೮೮  ಸಲಾಂ ಬಾಂಬೆ
೧೯೯೦  ಏಕ್ ಡಾಕ್ಟರ್ ಕಿ ಮೌತ್
೧೯೯೮  ಸಚ್ ಎ ಲಾಂಗ್ ಜರ್ನಿ
೨೦೦೧   ವಾರಿಯರ್ 
೨೦೦೩  ರೋಡ್ ಟು ಲಢಕ್
ಮಕ್ಬೂಲ್
೨೦೦೭ ಲೈಫ್ ಇನ್ ಎ ಮೆಟ್ರೋ 
ನೇಮ್ ಸೇಕ್ 
ಎ ಮೈಟಿ ಹಾರ್ಟ್' ಮತ್ತು ದ ದಾರ್ಜಲಿಂಗ್ ಲಿಮಿಟೆಡ್' 
೨೦೦೮ ಸ್ಲಂಡಾಗ್ ಮಿಲಿಯನೇರ್
೨೦೦೯ ಆಸಿಡ್ ಫ್ಯಾಕ್ಟರಿ 
ಪಾನ್ ಸಿಂಗ್ ತೋಮರ್
೨೦೧೨ ದ ಅಮೇಜಿಂಗ್ ಸ್ಪೈಡರ್ ಮಾನ್
ವಾರಿಯರ್
ಮಕ್ಬೂಲ್
ಹಾಸಿಲ್
ಪಾನ್ ಸಿಂಗ್ ತೋಮರ್
ರೋಗ್
ನೇಮ್ ಸೇಕ್
ನ್ಯೂಯಾರ್ಕ್,ಐ ಲವ್ ಯು
ಅ ಮೈಟಿ ಹಾರ್ಟ್
ಸ್ಲಮ್‌ಡಾಗ್ ಮಿಲಿಯನೇರ್
ದ ಅಮೇಸಿಂಗ್ ಸ್ಪೈಡರ್ ಮ್ಯಾನ್
ಲೈಫ್ ಆಫ್ ಪೈ
ಇನ್ ಟ್ರೀಟ್ ಮೆಂಟ್ ಧಾರಾವಾಹಿಯಲ್ಲಿ.(HBO series)

ಪ್ರಶಸ್ತಿ/ಪುರಸ್ಕಾರಗಳು

 ೩ ಫಿಲ್ಮ್ ಫೇರ್ ಅವಾರ್ಡ್ಸ್,
 ಸ್ಕ್ರೀನ್ ಆಕ್ಟರ್ಸ್ ಗಿಲ್ಡ್ ಅವಾರ್ಡ್,
 ಸ್ಪಿರಿಟ್ ಅವಾರ್ಡ್ ಗೆ, ನಾಮಿನೇಶನ್.
 ೨೦೧೧ ರ, ಪದ್ಮಶ್ರೀ ಪ್ರಶಸ್ತಿ, ನ್ಯಾಶನಲ್ ಫಿಲ್ಮ್ ಅವಾರ್ಡ್, ಬೆಸ್ಟ್ ಆಕ್ಟರ್, 
 ೬೦ ನೆಯ ನ್ಯಾಷನಲ್ ಪ್ರಶಸ್ತಿಗಳು ೨೦೧೨ ರ, ಪಾನ್ ಸಿಂಗ್ ತೋಮರ್ 
 ೨೦೧೨ ರ ಪ್ರತಿಷ್ಠಿತ ಆಸ್ಕರ್ ಪ್ರಶಸ್ತಿ', ಹಾಲೀವುಡ್ ಚಲನಚಿತ್ರ,'ಲೈಫ್ ಆಫ್ ಪೈ

ಉಲ್ಲೇಖಗಳು

ಬಾಲಿವುಡ್ ನಟ
ಹಾಲಿವುಡ್ ನಟ
ಭಾರತೀಯ ನಟರು
ಸಿನಿಮಾ ತಾರೆಗಳು
ಹಿಂದಿ ಚಲನಚಿತ್ರ ನಟರು
ಹಾರುವ ಕನಸನು ಕಂಡವರು

ಮೊದಲ ವಿಮಾನ ಹಾರಾಟದ ಶತಮಾನೋತ್ಸವ ಸಂದರ್ಭದಲ್ಲಿ (೨೦೦೩) ಪ್ರಕಟವಾದ ಪುಸ್ತಕ ಇದು.  ಲೇಖಕ ಟಿ ಜಿ ಶ್ರೀನಿಧಿ.

ಮೊದಲ ವಿಮಾನಯಾನಿಗಳೆಂದು ಗುರುತಿಸಲ್ಪಡುವ ರೈಟ್ ಸಹೋದರರಿಗೂ ಮೊದಲು ಹಾರುವ ಕನಸು ಕಂಡ ಕನಸುಗಾರರನ್ನು, ಅವರ ಪ್ರಯತ್ನಗಳನ್ನು ಈ ಪುಸ್ತಕ ಪರಿಚಯಿಸುತ್ತದೆ. ರೈಟ್ ಸಹೋದರರಿಗೂ ಮುನ್ನ ನ್ಯೂಜಿಲೆಂಡಿನ ಅಜ್ಞಾತ ವ್ಯಕ್ತಿಯೊಬ್ಬ ವಿಮಾನ ತಯಾರಿಸಿ ಹಾರಾಡುವಲ್ಲಿ ಯಶಸ್ವಿಯಾಗಿದ್ದನೆ ಎನ್ನುವ ಪ್ರಶ್ನೆಯತ್ತಲೂ ಈ ಕಿರುಪುಸ್ತಕ ಗಮನಹರಿಸಿದೆ.

ಹೆಚ್ಚಿನ ಓದು
 ವಿಮಾನಯಾನದ ಇತಿಹಾಸ

ಕನ್ನಡ ಪುಸ್ತಕಗಳು
ಆಫೀಸ್ ೨೦೦೩ (ಪುಸ್ತಕ)

ಟಿ ಜಿ ಶ್ರೀನಿಧಿ ಬರೆದಿರುವ ಈ ಪುಸ್ತಕ, ಹಂಪಿ ಕನ್ನಡ ವಿ.ವಿ.ಯ ದೂರಶಿಕ್ಷಣ ಕೇಂದ್ರ ನಡೆಸುವ ಮಾಹಿತಿ ಮತ್ತು ಸಂವಹನ ತಂತ್ರಜ್ಞಾನ ಡಿಪ್ಲೊಮಾ ವಿದ್ಯಾರ್ಥಿಗಳಿಗೆ 'ಆಫೀಸ್ ೨೦೦೩' ವಿಷಯದ ಪಠ್ಯ.

ಪುಸ್ತಕಗಳು
ಕನ್ನಡ ಪುಸ್ತಕಗಳು
ವೆಬ್ ವಿಹಾರ

ವೆಬ್ ವಿಹಾರ - ೨೦೦೮ರಲ್ಲಿ ಪ್ರಕಟವಾದ ಪುಸ್ತಕ. ಲೇಖಕರು ಟಿ. ಜಿ. ಶ್ರೀನಿಧಿ. 

ಇದು ಅಂತರಜಾಲ (ಇಂಟರ್ ನೆಟ್) ಹಾಗೂ ವಿಶ್ವವ್ಯಾಪಿ ಜಾಲದ (WWW) ಸಂಕ್ಷಿಪ್ತ ಪರಿಚಯ ನೀಡಿ ಅದರ ಅನೇಕ ಸೌಲಭ್ಯಗಳನ್ನು ಬಳಸಲು ಓದುಗರಿಗೆ ನೆರವಾಗುವ ಪುಸ್ತಕ. ಮಾಹಿತಿ ಎಂದರೇನು ಎಂಬಲ್ಲಿಂದ ಪ್ರಾರಂಭಿಸಿ ಗಣಕ ಜಾಲಗಳು, ಅಂತರಜಾಲದ ಹುಟ್ಟು, ವಿಶ್ವವ್ಯಾಪಿ ಜಾಲ ಬೆಳೆದ ಬಗೆ, ಇಮೇಲ್, ಬ್ಲಾಗಿಂಗ್, ಇ-ಶಾಪಿಂಗ್, ಆನ್ ಲೈನ್ ಬ್ಯಾಂಕಿಂಗ್, ಬ್ಲಾಗಿಂಗ್, ವಿಶ್ವವ್ಯಾಪಿ ಜಾಲವನ್ನು ಕಾಡುತ್ತಿರುವ ಸಮಸ್ಯೆಗಳು (ವೈರಸ್, ಫಿಷಿಂಗ್, ಮಾಲ್‌ವೇರ್, ಸ್ಪಾಮ್ ಇತ್ಯಾದಿ )ಮುಂತಾದ ಅನೇಕ ವಿಷಯಗಳನ್ನು ಇದು ವಿವರಿಸುತ್ತದೆ. ವಿಶ್ವವ್ಯಾಪಿ ಜಾಲದಲ್ಲಿ ಕನ್ನಡದ ಸ್ಥಿತಿಗತಿಗಳ ಬಗೆಗೂ ಬಹಳಷ್ಟು ಮಾಹಿತಿ ಇದೆ. ಶ್ರೀ ನಾಗೇಶ ಹೆಗಡೆಯವರು ಮುನ್ನುಡಿ ಬರೆದಿದ್ದಾರೆ.

ಪುಸ್ತಕದ ಬಗ್ಗೆ 
"ಕಿಸೆಯಲ್ಲಿ ದುಡ್ಡಿದ್ದವರು ಮಶಿನ್‌ಗಳನ್ನು ಏರಿ ಎಲ್ಲಿ ಬೇಕೆಂದಲ್ಲಿ ಹೋಗಬಹುದು. ತಲೆಯಲ್ಲಿ ತುಸು ಇಂಗ್ಲಿಷ್ ಜ್ಞಾನ ಇದ್ದವರು ಡಿಜಿಟಲ್ ಲೋಕದಲ್ಲಿ ಯಾವ ಮಾಹಿತಿಯನ್ನು ಎಲ್ಲಿಗೆ ಬೇಕಿದ್ದರೂ ರವಾನಿಸಬಹುದು, ಎಲ್ಲಿಂದ ಬೇಕಿದ್ದರೂ ಬಾಚಿಕೊಳ್ಳಬಹುದು. 

ಇಂಗ್ಲಿಷ್ ಗೊತ್ತಿದ್ದವರಿಗೆ ಮಾತ್ರ ಅವೆಲ್ಲ ಸಾಧ್ಯ ಎಂದು ಈವರೆಗೆ ಭಾವಿಸಲಾಗಿತ್ತು. ಅಂಥವರು ಈ ಕೃತಿಯನ್ನು ಓದಿ ನೋಡಬೇಕು. ಕಂಪ್ಯೂಟರ್ ಲೋಕದ ಈ ಜ್ಞಾನವಾಹಿನಿಗೆ ಕನ್ನಡಿಗರೂ ಪ್ರವೇಶಿಸಲು ಸುಲಭವಾಗುವಂತೆ ಇಲ್ಲಿ ಸಕಲ ಮಾಹಿತಿಗಳಿವೆ. ಪ್ರವೇಶವಷ್ಟೇ ಅಲ್ಲ ಅಲ್ಲಿ ವಿಹರಿಸಲು, ವ್ಯವಹರಿಸಲು ಏನೇನು ಸಿದ್ಧತೆ ಬೇಕೆಂಬುದನ್ನು ಇಲ್ಲಿ ಟಿ. ಜಿ. ಶ್ರೀನಿಧಿ ಸರಳವಾಗಿ ಬರೆದಿದ್ದಾರೆ." 

- ಶ್ರೀ ನಾಗೇಶ ಹೆಗಡೆ (ಮುನ್ನುಡಿಯಿಂದ)

ಹೆಚ್ಚಿನ ಓದು
 ವೆಬ್ ಲೋಕದಲ್ಲಿ ವಿಹಾರ 
 ಪುಸ್ತಕ ಪರಿಚಯ

ಪುಸ್ತಕಗಳು
ಇಂದುಮತಿ ಸಾಲಿಮಠ

ಇಂದುಮತಿ ಸಾಲಿಮಠರವರು ವಿಜಯಪುರ ಜಿಲ್ಲೆಯ ಸಿಂದಗಿಯವರಾಗಿದ್ದು ಕನ್ನಡದ ಹಾಸ್ಯಗಾರರು, ವಚನ ವಾಚಕಿ ಹಾಗೂ ಖ್ಯಾತ ವಾಗ್ಮಿಗಳು. ೨೦೦೦ಕ್ಕೂ ಹೆಚ್ಚಿನ ಕಾರ್ಯಕ್ರಮಗಳನ್ನು ಪ್ರಪಂಚದಾದ್ಯಂತ ನೀಡಿದ್ದಾರೆ.

ಜನನ ಮತ್ತು ವಿದ್ಯಾಭ್ಯಾಸ 
೧, ಜೂನ್ ೧೯೬೦ರಂದು ವಿಜಯಪುರ ಜಿಲ್ಲೆಯ ಸಿಂದಗಿಯಲ್ಲಿ ಪ್ರಾಚಾರ್ಯರಾದ ಶಿವಶಂಕರ ಜಿ. ಸಾಲಿಮಠ ಮತ್ತು ಪಾರ್ವತಿ ಸಾಲಿಮಠ ದಂಪತಿಯ ಎಂಟು ಮಕ್ಕಳ ತುಂಬು ಕುಟುಂಬದಲ್ಲಿ ಜನಿಸಿದರು. ಸಿಂದಗಿಯಲ್ಲಿಯೇ ಪ್ರಾಥಮಿಕ ವಿದ್ಯಾಭ್ಯಾಸದಿಂದ ಬಿ. ಎ. ಪದವಿ(ಜಿ. ಪಿ. ಪೋರವಾಲ್ ಕಾಲೇಜು)ಯವರೆಗೆ ಪ್ಯಾಸಂಗ ಮಾಡಿದರು. ನಂತರ, ಗುಲ್ಬರ್ಗಾ ವಿಶ್ವವಿದ್ಯಾಲಯದಿಂದ ಎಂ. ಎ. (ಸಮಾಜಶಾಸ್ತ್ರ) ಪದವಿ ಪಡೆದರು.  

ಪದವಿ ಪೂರ್ವದ ಪ್ರಥಮ ವರ್ಷದ (೧೭ ವರ್ಷ) ಓದು ನಡೆಯುತ್ತಿದ್ದಾಗಲೇ ವಿವಾಹವಾಯಿತು. ಇವರಿಗೆ ಇಬ್ಬರು ಪುತ್ರಿಯರು (ಕವಿತಾ ಮತ್ತು ಶ್ವೇತಾ) ಮತ್ತೊಬ್ಬ ಪುತ್ರ.

ವೃತ್ತಿರಂಗ

ಉಪನ್ಯಾಸ 
ಬಿ. ಎಲ್. ಡಿ. ಇ. ಸಂಸ್ಥೆಯ ಮಹಿಳಾ ಕಾಲೇಜಿನಲ್ಲಿ ೧೯೮೭ರಿಂದ ೨೦೦೧ ರವರೆಗೆ  ಉಪನ್ಯಾಸಕಿಯಾಗಿ ಸೇವೆ ಸಲ್ಲಿಸಿದರು.

ಪ್ರವಚನ 
ವಚನ ಸಾಹಿತ್ಯದ ಕುರಿತು ಬೀದರ್, ಭಾಲ್ಕಿ, ಜೇವರ್ಗಿ, ಬೆಳಗಾವಿ, ಬಾಗಲಕೋಟೆ, ಇಲಕಲ್, ಮುಧೋಳ್, ಲಿಂಗಸೂರು, ಕಿತ್ತೂರು, ಅಥಣಿ, ಮೋರಟಗಿ, ಹುಬ್ಬಳ್ಳಿ, ದಾವಣಗೆರೆ ಸೇರಿದಂತೆ ನಾಡಿನ ಮೂಲೆ ಮೂಲೆಗಳಲ್ಲಿ ಪ್ರವಚನ ನೀಡಿದ್ದಾರೆ

ಹಾಸ್ಯ ಮತ್ತು ವಿಚಾರ ಮಂಥನಗಳು 

 ನವರಸಪುರ ಉತ್ಸವ, ವಿಜಯಪುರ
 ಧಾರವಾಡ ಉತ್ಸವ
 ಲಕ್ಕುಂಡಿ ಉತ್ಸವ
 ಆಳ್ವಾಸ್ ನುಡಿಸಿರಿ, ಮೂಡುಬಿದಿರೆ
 ಪ್ರೊ. ಎಂ. ಕೃಷ್ಣೇಗೌಡರ ತಂಡ
 ಬಿ. ಪ್ರಾಣೇಶರ ತಂಡ 
 ಪೂಣೆ
 ಸೂರತ್
 ಔರಂಗಾಬಾದ್
 ದುಬೈ
 ಬೆಹ್ರೇನ್
 ಅಬುದಾಬಿ

ದೂರದರ್ಶನ ಮತ್ತು ಆಕಾಶವಾಣಿ ಕಾರ್ಯಕ್ರಮಗಳು 

 ಹರಟೆ, ಉದಯ ವಾಹಿನಿ
 ನಗೆ ಸಖತ್ ಸವಾಲ್, ಉದಯ ವಾಹಿನಿ
 ಜಾಣರ ಜಗಲಿ, ಕಸ್ತೂರಿ ವಾಹಿನಿ
 ಸಖತ್ ಕಾಮಿಡಿ, ಕಸ್ತೂರಿ ವಾಹಿನಿ
 ಮುತ್ತಿನಂಥ ಮಾತು, ಸುವರ್ಣ ವಾಹಿನಿ
 ಕಾಮಿಡಿ ಕಿಲಾಡಿಗಳು, ‍‍‌ಝೀ ಕನ್ನಡ ವಾಹಿನಿ
 ಆಕಾಶವಾಣಿ ಧಾರವಾಡ ಕೇಂದ್ರ

ಪ್ರಶಸ್ತಿಗಳು 

 ಕಲಾಜ್ಯೋತಿ, ಮಹಾಂತ ಜ್ಯೋತಿ ಪ್ರತಿಷ್ಠಾನ, ಗುಲ್ಬರ್ಗ
 ಡಾ. ರಾಜ್‌ಕುಮಾರ್ ಸದ್ಭಾವನಾ ಪ್ರಶಸ್ತಿ, ಉತ್ತರ ಕರ್ನಾಟಕ ನಾಗರೀಕರ ವೇದಿಕೆ
 ಪ್ರವಚನ ಹಾಸ್ಯ ಪ್ರವೀಣೆ, ಹಾವನೂರ ಪ್ರತಿಷ್ಠಾನ, ಹಾವೇರಿ
 ಅನುಭವ ಮಂಟಪ, ಬಸವ ಕಲ್ಯಾಣ 

ಕಲಾವಿದರು
ಇಟ್ನಾಳ

ಇಟ್ನಾಳ ಒಂದು ಚಿಕ್ಕ ಹಳ್ಳಿ ಹಾಗು ಪುಣ್ಯಕ್ಷೇತ್ರ. ಇಟ್ನಾಳ ಗ್ರಾಮವು ಬೆಳಗಾವಿ ಜಿಲ್ಲೆಯ ಚಿಕ್ಕೋಡಿ ತಾಲ್ಲೂಕಿನಲ್ಲಿದೆ

ಚರಿತ್ರೆ 

ಇಟ್ನಾಳದಲ್ಲಿ ಇತಿಹಾಸ ಪ್ರಸಿದ್ದ ಬಬಲಾದಿ ಶ್ರೀ ಸದಾಶಿವ ಮಠವಿದೆ.

ದೇವಾಲಯಗಳು 
ಶ್ರೀ ಸದಾಶಿವ ಮಠ, ಶ್ರೀ ಮಹಾಲಕ್ಷ್ಮಿ ದೇವಸ್ಥಾನ ಮತ್ತು ಶ್ರೀ ಹಣಮಂತ ದೇವಾಲಯಗಳನ್ನು ನಿರ್ಮಿಸಿದ್ದಾರೆ.

ಮಸೀದಿಗಳು 
ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.

ನೀರಾವರಿ 
ಗ್ರಾಮದ ಪ್ರತಿಶತ ೪೦ ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು , ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ ಹಾಗೂ ಇತರೆ ಬೆಳೆಗಳನ್ನು ಬೆಳೆಯುತ್ತಾರೆ.

ಹಬ್ಬಗಳು 
ಪ್ರತಿವರ್ಷ  ಶ್ರೀ ಸದಾಶಿವ ಜಾತ್ರಾ ಮಹೋತ್ಸ ವ, ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.

ಶಿಕ್ಷಣ 
ಗ್ರಾಮದಲ್ಲಿ ಸರಕಾರಿ ಹಿರಿಯ ಕನ್ನಡ ಪ್ರಾಥಮಿಕ ಶಾಲೆ ಇದೆ.

ಭೌಗೋಳಿಕ 
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.

ಹವಾಮಾನ 
 ಬೆಸಿಗೆ-ಚಳಿಗಾಲದಲ್ಲಿ ಹವಾಗುಣವು ಹಿತಕರವಾಗಿದ್ದು, ಸಾಧಾರಣ ಪ್ರಮಾಣದ ಮಳೆಯಾಗುತ್ತದೆ. ಬೇಸಿಗೆಯಲ್ಲಿ ಅತಿ ಹೆಚ್ಚು ಉಷ್ಣತೆ ಅಂದರೆ ೪೨.೭ ಡಿಗ್ರಿವರೆಗೆ(ಎಪ್ರೀಲನಲ್ಲಿ) , ಅತೀ ಕಡಿಮೆ ಅಂದರೆ ೯.೫ ಡಿಗ್ರಿ ಸೆಲ್ಸಿಯಸವರೆಗೆ (ಡಿಸೆಂಬರನಲ್ಲಿ) ಉಷ್ಣತೆ ದಾಖಲಾಗಿದೆ. 
 ಬೇಸಿಗೆಕಾಲ - ೩೫°C-೪೨°C ಡಿಗ್ರಿ ಸೆಲ್ಸಿಯಸ್
 ಚಳಿಗಾಲ ಮತ್ತು 
 ಮಳೆಗಾಲ - ೧೮°C-೨೮°C ಡಿಗ್ರಿ ಸೆಲ್ಸಿಯಸ್.
 ಮಳೆ - ಪ್ರತಿ ವರ್ಷ ಮಳೆ ೩೦೦ - ೬೦೦ಮಿಮಿ ಗಳಸ್ಟು ಆಗಿರುತ್ತದೆ.
 ಗಾಳಿ -ಗಾಳಿ ವೇಗ ೧೮.೨ ಕಿಮಿ/ಗಂ (ಜೂನ), ೧೯.೬ ಕಿಮಿ/ಗಂ (ಜುಲೈ)ಹಾಗೂ ೧೭.೫ ಕಿಮಿ/ಗಂ (ಅಗಸ್ಟ್) ಇರುತ್ತದೆ.

ಜನಸಂಖ್ಯೆ 
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು ೨,೫೦೦ ಇದೆ. ಅದರಲ್ಲಿ ೧೩೦೦ ಪುರುಷರು ಮತ್ತು ೧೨೦೦ ಮಹಿಳೆಯರು ಇದ್ದಾರೆ.

ಸಾಂಸ್ಕೃತಿಕ 
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.

ಕಲೆ ಮತ್ತು ಸಂಸ್ಕೃತಿ 

ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.

ಭಾಷೆಗಳು 
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು ಮಾತನಾಡುತ್ತಾರೆ.

ಉದ್ಯೋಗ 
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.

ಬೆಳೆಗಳು 
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ , ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರಿಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.

ಸಾಕ್ಷರತೆ 
ಗ್ರಾಮದ ಸಾಕ್ಷರತೆಯ ಪ್ರಮಾಣ ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ಬೆಳಗಾವಿ ಜಿಲ್ಲೆ